text:
चीनी भाषा
चीनी भाषा (अंगरेजी: Chinese ; 汉语/漢語, पिनयिन: Hànyǔ; 华语/華語, Huáyǔ; या 中文 हुआ-यू, Zhōngwén श़ोंग-वॅन) चीन देश के मुख्य भाषा आ राजभाषा ह। इ संसार में सबसे अधिक बोलल जाए वाला भाषा ह। इ चीन एवं पूर्वी एशिया के कुछ देश में बोलल जायेला। चीनी भाषा चीनी-तिब्बती भाषा-परिवार में आवेला आ वास्तव में कई भाषा आ बोलियन के समूह ह। मानकीकृत चीनी असल में एक 'मन्दारिन' नामक भाषा ह। इ में एकाक्षरी शब्द या शब्द भाग ही होखेला आ इ चीनी भावचित्र में लिखल जायेला (परम्परागत चीनी लिपि या सरलीकृत चीनी लिपि में)। चीनी एक सुरभेदी भाषा ह।
चीनी भाषा के बोली (विभाषा)संपादन
चीनी भाषा वास्तव में एगो भाषा ना होके, कई भिन्न बोलियन के वर्ग ह, जे में सात मुख्य समूह बा:
- गुआन (Guan, उत्तरी या मन्दारिन, 北方話/北方话 या 官話/官话) - 85 करोड़ वक्ता
- वू (Wu 吳/吴, जे में शंघाईवी शामिल बा) - लगभग 9 करोड़ वक्ता
- यू (Yue या Cantonese, 粵/粤) - लगभग 8 करोड़ वक्ता
- मीन (Min या Fujianese, जे में ताइवानवी शामिल बा, 閩/闽) - लगभग 5 करोड़ वक्ता
- शिआंग (Xiang 湘) - लगभग 3.5 करोड़ वक्ता
- हाक्का (Hakka 客家 या 客) - लगभग 3.5 करोड़ वक्ता
- गान (Gan 贛/赣) - लगभग 2 करोड़ वक्ता
चीनी लिपिसंपादन
इहो देखींसंपादन
बाहरी कड़ीसंपादन
- चीनी भाषा सीखीं - चाइना रेडियो इंटरनेशनल के प्रस्तुति
- चीनी भाषा तथा लिपि (प्रयास)
- चीनी सीखीं - निम्नलिखित साधन के प्रयोग चीनी सीखे खातिर करीं (अंग्रेजी में)
- Chinese Romanization Systems: IPA Transliteration
- Note on the Chinese Language and the several ways its sounds are written down in English
- Chinese in Devanagari


c: text/html

text:
अतिथि संपादक के कलम से…
भारत के सामाजिक व्यवस्था एगो अइसन अत्याधुनिक व्यवस्था बा जेकरा चलते आजो इ देश के वंचित समाज घोर कष्ट में जीवन जीये खातिर बाध्य बा. जाति व्यवस्था, जेकरा ऊपर धरम के मोहर लागल बा, उ ‘कैंसर’ जइसन भयानक बेमारी लेखा लाइलाज होके बार-बार फूट पड़ेला. आजो 2012 में भी हमनी के देश के चारों कोना में इ व्यवस्था के भयानक रूप में प्रत्यक्ष देखऽ तानी जा.
समाज के निचला तबका के साथे आजो जवन बेवहार होता उ मानवता के नाम पर कलंक हऽ. “भोजपुरी जिंदगी” खाली भोजपुरी भाषा अउर क्षेत्र से जुड़ल विषय लेके एकांगी पत्रिका नइखे. इ पत्रिका आपन राष्ट्रीय स्वरूप के ओर अग्रसर हो रहल बीया. हमनी के इ पत्रिका के इ नवका अंक देख अपने सभे इ सहज रूप से अनुमान लगा सकऽतानी जा कि आपन राष्ट्रीय दायित्व के लेके अउर भोजपुरी जइसन समृद्ध भाषा के विश्व स्तर पर अन्य भाषा के समक्ष लाये खातिर इ पत्रिका के भूमिका केतना महत्वपूर्ण होत जाता.
विश्व कवि रवीन्द्रनाथ ठाकुर अपना साहित्य के माध्यम से आपन देश के नाम रोशन क के भा खाली नोबेल पुरस्कार पाके विख्यात ना भइलन बाकिर मानवता के पोषक विचारधारा खातिर विश्वविख्यात भइलन. इ पत्रिका अइसन महान साहित्यकार अउर चिन्तक के ऊपर विशेषांक निकाल के फिर एगो नवका सामाजिक चेतना खातिर अउर भरत के नवनिर्माण खातिर आपन योगदान देवे खातिर अग्रसर हो रहल बिया. आशा बा साहित्य के विभिन्न विधा से पूर्ण अउर सामाजिक चेतना से परिपूर्ण साहित्य पढ़ के निश्चित रूप से रउरा लोग में नवचेतना के संचार होई. हमार कामना बा कि गुरू रवीन्द्रनाथ ठाकुर के अनछुअल पहलू के पढ़े के बाद रउरा लोग भी इ पत्रिका के आगे बढ़ावे में आपन योगदान जरूर देम.
राउर आपन,
प्रो. शत्रुघ्न कुमार
निदेशक, भोजपुरी भाषा, साहित्य एवं सांस्कृतिक केन्द; इग्नू, दिल्ली
भोजपुरी जिनगी के नयका अंक अप्रेल जून साल २०१२ के अंक में कविगुरू रविन्द्र नाथ टैगोर से जुड़ल सामग्री दिहल गइल बा. एह अंक के संपादन प्रसिद्ध वरिष्ठ दलित साहित्यकार प्रो॰ शत्रुघ्न कुमार कइले बानी. उपर के लेख उनही के लिखल ह. बाकी पूरा अंक पीडीएफ फाइल में एहिजा मौजूद बा. पढ़ीं आ आपन राय भेजीं.

robotstxt: allowed

filter: keep


text:
जगह
जगह, अस्थान या फिर लोकेशन, भूगोल में पृथ्वी की कौनों क्षेत्र, सहर गांव या कौनों भी बिंदु के कहल जाला जेवन अपनी स्थिति खातिर बिसेस रूप से पहिचनाल जा सके।
जगह के भूगोल में दू तरीका से बतावल जाला। स्वतंत्र निर्देशांक द्वारा, मने की अक्षांश-देशांतर की द्वारा[1]; या सापेक्षिक निर्देशांक द्वारा - जेवना में दूसरी मालूम जगहन से दूरी आ दिशा बतावल जाला।
जगह के अपने आप में बिशिष्ट भइले की कारन ई भूगोल के आधार हवे, काहें से की भूगोल में प्राथमिक रूप से एही बात के पढ़ाई होला की कौनो चीज कौनी-कौनी जगह पर पावल जाला, या फिर कौनों जगह बिसेस पर कवन-कवन चीज मिलेला।
तीन गो अर्थ[संपादन]
भूगोल में आमतौर पर जगह शब्द के तीन गो अरथ में प्रयोग हो सकेला -
- पृथ्वी क कौनो हिस्सा (Space),
- अवस्थिति (Location) आ
- अइसन अस्थान जेवना के स्पष्ट पहिचान होखे (Place)।
एह में लोकेशन आ प्लेस में ई अंतर होला की लोकेशन पृथ्वी क कौनो भी बिंदु हो सकेला जइसे की 27° 59' N आ 86° 56' E एगो लोकेशन बा। बाकी जबले एकर पहिचान नइखे तबले ई अस्थान (प्लेस) ना कहाई। हँ, जब ई बता दिहल जाय की ई माउन्ट एवरेस्ट के लोकेशन हवे, तब ई एगो बिसेस जगह बन जाई जेवना के पहिचान भी साफ हो गइल। अब ई जगह के प्लेस कहल जाई।[2]


text:
– ओमप्रकाश अमृतांशु
अखिल भारतीय भोजपुरी साहित्य सम्मेलन के २५वाँ राष्ट्रीय अधिवेशन में ‘हेलो भोजपुरी’ पत्रिका के विमोचन बिहार के पुर्व उप मुख्यमंत्री सुशील कुमार मोदी के हाथे भइल.
एह अवसर प केन्द्रीय मंत्री रहल रविशंकर प्रसाद, सम्मेलन के अध्यक्ष रिपूसुदन प्रसाद, बिहार विधान परिषद के अध्यक्ष अवधेश नारायण, विधायक रेणू देवी, मॉरिशस के लेखिका सरिता बुद्वू, पूर्वांचल एकता मंच, दिल्ली के अध्यक्ष शिवजी सिंह, मैथिली-भोजपुरी अकादमी, दिल्ली के उपाध्यक्ष अजीत दूबे, वीर कुँअर सिंह पफाउण्ड़ेशन के निर्मल सिंह, संजय मायुख आ पत्रिका के संपादक राजकुमार अनुरागी मौजूद रहले.
अइसे त भोजपुरी मासिक-त्रैमासिक पत्रिका केतना अइली सं, केतना चल गइली सं. केहू भोजपुरी के नाम पे हिन्दी में पत्रिका पढ़ावत बा. भोजपुरी के नाम प रूपईया छापेवाला ढ़ेर लोग त भोजपुरी बोले से कतरालें, पढ़ल त अलग बात बा. अइसे में ‘हेलो भोजपुरी’ के जनम सुखदायक आ जोखिम भरल दुनू बा. एह पत्रिका के अंक नवम्बर से प्रकाशित हो रहल बा. पत्रिका के संपादक कहलें -‘हमार जनम भोजपुरी के एही माटी में भइल बा. हम अपना लोक-संस्कृति से प्रेम करीला. संस्कृति के रक्षक बनके ‘हेलो भोजपुरी’ जन-जन में सभे के उत्साहित करे, इहे एगो छोट-मोट कोशिश बा आ राउरा सभे से सहयोग के आशा बा’


text:
गभाना तहसील
गभाना तहसील भारत के उत्तरप्रदेश राज्य गभाना तहसील के अन्तर्गत आने वाले गाँव अंजना, अकरावत, अमरितपुर बखतपुर, अमरौली, अरजी जंगल, अर्जुनपुर, इमलहरा, इलमपुर, उदयपुर, उमरी, ओगरनगला राजू, ओरहा, औगीपुर, कदौली, कनहोई, करनपुर, कलुआ, कसेरू, किंहुआ, कोटखास, कोमला, कौरह रुस्तमपुर, खडिया हैवट खान, खीजरपुर, खुर्द खेड़ा, खेमपुर, ख्यामाई, गंगाई, गंवारी, गभाना, गिरधरपुर, गोल गढ़ी, ग्वालरा, घुरोठ, चँदनेर, चँदरौला, चँदौस, चिवानपुर, चौमुँहा, छुहारपुर, जंगल गढ़ी, जखौटा, जगतपुर, जमालपुर सिया, जलकसेरू, जलखा, जलोखरी, जहराना, जामनका, जोहरा, टीकरी भावपुर, तमकौली, तलेपुर, ताजपुर, तातरगढ़ी, तेजपुर, थानपुर खानपुर, दबथला, दरगावा, दहेली, दाऊपुर, दाऊपुर कोटा, दिलवारपुर, देता सईदपुर, देताखुर्द, देवपुर, दौराऊ चाँदपुर, धरमपुर, नंदपुर पाला, नगला नत्था, नगला पदम, नगला विरिआ, नगला सरुआ, नवाबपुर, नूरुल्लापुर, परतापपुर, पला सल्लू, पहवटी, पानिहवर, पिपलौथ गोकुलपुर, पिलौना, पिसवा, पैराई, पोखर गढ़ी, पोथा, पोथी, फरतेहपुर, फरीदपुर, बढ़ियाना, बरका, बरौठछजमल, बरौली, बरौली खास, बलरामपुर, बसई, बहदूरपुर कोटा, बहरपुर, बाजगढ़ी, भगतपुर, भगवानपुर, भीमपुर, भोगपुर, भोजपुर गढ़िया, भोजपुर ज्ञानपुर, मजूपुर, मदन गढ़ी, मदनपुर छबीला, मधौला, मरखी, मलिकपुरा, महाराजपुर, माधो गढ़, मुकुटपुर, मोहराना, रफीपुर सिया, रयात, रसीदपुर गोरना, राउपुर, राकरना, राजगढ़ी, राजमऊ, रामनगर -१, रामनगर-२, रामपुर, रामपुर शाहपुर, रायपुर-१, रायपुर-२, रायपुर-३, रुपनगर, रूस्तमपुर दौला, लालपुर, लेहटोई, लोहपूठ, विरामपुर, विसरा, वीरपुर, शाहपुर, श्यामपुर-१, श्यामपुर-२, संगोर, सबलपुर, समस्तपुर कोटा, *सहजपुरा*, सिंहपुर, सिकंदरपुर कोटा, सियेपुर, सुजानपुर, सुदेशपुर, सुनाना, सुमेरपुर, सुमेरा दरियापुर, सुराजपुर, सोंगरा, सोमना, हसनपुर, हिसैल, हुरसैना आदि गांव आते हैं ।


text:
पनामा नहर
पनामा नहर उत्तर आ दक्खिन अमेरिका के जोड़े वाला थलजोड़, पनामा, जे एही नाँव के देस पनामा में बाटे, एगो पानी की जहाज वाली नहर हवे आ ई प्रशांत महासागर आ अटलांटिक महासागर के जोड़ेले। एकर कुल लंबाई 77.1 किमी हवे आ एम्मे तीन गो थाला बनल बाड़ें जिनहन में पानी भर के जहाजन के ऊपर उठावल जाला तब जाके ऊ ए नहर के पार कइ पावेलन। ई नहर गाटुम झील से होके गुजरेले। अमेरिका की पूर्वी आ पश्चिमी तट की बीच क दूरी ए नहर की बन गइला से लगभग 8000 मील (12,875 कि॰मी॰) घट गइल नाहीं त एकरी ना रहला पर जहाजन के दक्षिण अमेरिका के हॉर्न अंतरीप से होकर चक्कर लगा के जाए के पड़त रहे।
एकर निर्माण क काम 14 अगस्त 1914 के पूरा भइल रहे आ 15 अगस्त 1914 के ई जहाज आवे-जाए खातिर खोलल गइल ए तरे ई 15 अगस्त, 2014 के आपन 100वाँ जन्मदिन मनवलस।[1]
जब ई नहर बनल रहे तब एसे लगभग 1000 जहाज हर बरिस गुजरें स बाकी अब सौ बरिस बाद इनहन क संख्या लगभग 42 जहाज रोज़ हो चुकल बाटे। ई नहर अपने आप में इंजीनियरी क एगो गजबे नमूना हवे। ई ताजा पानी की गाटुन झील से हो के गुजरे ले आ काहें से की ए झील क जलस्तर समुद्रतल से 26 मीटर ऊपर हवे, एम्में जहाजन के घुसे आ निकाले खातिर तीन गो थाला (लॉक्स) बनावल बा जिनहन में जहाज के घुसा के फिर पानी भरल जाला आ जहाज ऊपर उठी जाला। तब जा के ई जहाज गाटुन झील से हो के गुजार पावे लें।
एह थाला (लॉक्स) क वर्तमान चौड़ाई 35 मीटर बा जेवन आजकाल की बड़का जहाजन खातिर पर्याप्त नइखे। एही से एकरी विस्तार क प्रोजेक्ट चलत बाटे जेवना के 2015 ले पूरा होखले क उम्मीद बाटे।
पनामा नहर के अमेरिकन सोसायटी ऑफ सिविल इंजीनियर्स (American Society of Civil Engineers) क लोग पुरा दुनिया की आधुनिक इंजीनियरी की सात गो आश्चर्य में अस्थान दिहले बा लोग।[2]
बिसयसूची
इतिहास[संपादन]
शुरूआती कोसिस[संपादन]
पनामा नहर बनावे क सबसे पहिली योजना स्पेन के राजा आ पवित्र रोमन साम्राज्य के सम्राट चार्ल्स पंचम सन् 1534 में पास कइलें आ एकरी खातिर सर्वेक्षण करे क निर्देश दिहलन ताकि स्पेनी व्यापारिन आ सेना के पुर्तगालिन से बेहतर जलमार्ग मिल सके आ एअकर लाभ लिहल जा सके।[3][4] रणनीतिक आ व्यापारिक महत्व आ दुनों नया खोजल गइल महाद्वीपन की बिच्चा में पनामा थलडमरू की कम चौड़ाई की बावजूद इहाँ व्यापारिक मार्ग बनावे क पहिला कोसिस 1658 में स्काटलैण्ड राज्य द्वारा कइल गइल जेवन एगो जमीनी रास्ता रहे बाकी खराब पर्यावरणीय दशा आ उच्चावच की विषमता के कारण एके 1700 में लगभग छोड़ दिहल गइल।[5]
1855 में विलियम कनिश नामक इंजीनियर संयुक्त राज्य अमेरिका की सरकार खातिर काम करत घरी एह इलाका क सर्वेक्षण कइलें आ आपन रिपोर्ट प्रस्तुत कइलें[6] फिन से 1877 में अरमांड रेक्लस (Armand Reclus) नाँव क फ़्रांसीसी सैन्य अधिकारी (इंजीनियर) आ लूसियान नेपोलियन नामक इंजीनियरों लोग मिलके नहर के निर्माण की रास्ता सर्वेक्षण कइल लोग[7] जेवना की पीछे फ़्रांसीसियन द्वारा स्वेज़ नहर बनवला क उत्साह रहे।
निर्माण[संपादन]
फ़्रांस द्वारा इहाँ नहर बनावे क काम 1 जनवरी 1881 के फर्डिनेंड डी लेसप (Ferdinand de Lesseps) की अगुआई में शुरू भइल जे स्वेज नहर का निर्माणकर्ता रहलें।
भूगर्भिक आ जलवैज्ञानिक अध्ययनों की बिना आरम्भ भइल एह काम में अउरी कई किसिम क बाधा आइल जेवना में इहाँ क असह जलवायवीय दशा आ मच्छरन क परकोप की कारण बीमारी आ अउरी दूसर दुर्घटना में तकरीबन 22,000 मजदूरा आ कर्मचारिन क जान गइल।
अंततः 1889 में ई निर्माता कंपनी दिवालिया हो गइल आ फर्डिनेंड डी लेसप क बेटा चार्ल्स डी लेसप के वित्तीय अनियमितता की आरोप में (जिसे पनामा स्कैंडल कहा गया) पाँच साल क सजाय हो गइल। कंपनी के निरस्त कर दिहल गइल आ काम रुक गइल। 1894 में एगो दूसरी कंपनी Compagnie Nouvelle du Canal de Panama क अस्थापना भइल बाकी इहो प्रयास सफल ना भइल।
अमेरिकी निर्माण[संपादन]
बाद में अमेरिकी सरकार कोलंबिया सरकार की संघे संधि-समझौता कइलस आ एह क्षेत्र क अधिग्रहण (तब यह कोलंबिया देश के अंतर्गत रहे) कइलस 1904 में अमेरिकी इंजीनियरों काम शुरू कइलन आ ई नहर के तीन गो ताला बना के पूरा करे क योजना बनल आ शुरूआत भइल।
अमेरिकी लोग बहुत आध्ययन आ निवेश कईला की बाद 1914 में एके पूरा कइल लोग। एक तरह से देखल जाय त वास्को डी बिल्बोया (Vasco Núñez de Balboa) द्वारा पनामा डमरूमध्य के पार कइला की लगभग 400 बरिस की बाद जाके ए नहर क निर्माण हो पावल। ए प्रोजेक्ट में अमरीकी सरकार लगभग $375,000,000 (वर्तमान सम्तुल्य्क $8,600,000,000) खर्च कइलस [8]
तमाम परिवर्तन, विवाद आ अंतर्राष्ट्रीय व्यापार में एकर निष्पक्ष स्थिति बनवले रखे खातिर लगभग 80 किलोमीटर लमहर एह नहर क प्रशासन 31 दिसंबर, 1999 के पनामा के सौंप दिहल गइल।
संचालन[संपादन]
संचालन की मामिला में भी यह नहर अजबे बाटे काहें कि ई दुनिया क अकेल अइसन जलमार्ग हवे जहां कौनों जहाज क कप्तान अपनी जहाज का कंट्रोल छोड़ के पूरा तरह ओके पनामा कि लोकल विशेषज्ञ कप्तान के सौंप देला। प्रशांत आ अटलांटिक महासागर की बीच बनल एह नहर से गुजरे खातिर हजारन टन भारी जहाज के लॉक में पानी भरके 85 फीट ऊपर उठावल जाला।
पूरे लॉक तन्त्र के पार करने खातिर पहिले जहाज के सबसे निचला लॉक में ले जाइल जाला, फिर लॉक बंद कइ के ओमें शक्तिशाली पम्प द्वारा पानी भरल जाला। ए तरे पानी से जहाज ऊपर उठे लागे ला। तत्पश्चात भारी आ बहुत ताकतवर लोकोमोटिव इंजन जहाज के साइड से लड़ला से बचावत खींच के दूसरे लॉक में ले जाला। फिर दूसरे लॉक में इहे काम दोहरावल जाला, पानी भरल, जहाज के खींचल आ आगे बढ़ल। तीन लॉकों मे हो के ऊपर उठले की बाद जहाज ताजा पानी की कृत्रिम झील, गाटून झील, में पहुँच जाला आ उहाँ बनावल रास्ता में से हो के गुजरेला। दुसरा ओर पहुँचले की बाद फिर से एही तरे तीन बेर में 85 फीट नीचे ले जाकर महासागर में उतार दिहल जाला।
नहर क क्षमता[संपादन]
वर्तमान समय में दुनिया भर में व्यापार खातिर चले वाला जहाजन क 5 प्रतिशत पानी के जहाज पनामा से होके गुजरेला।
फिलहाल पनामा नहर से ख़ाली उहे जहाज गुजर पावेलन जेवन 1050 फीट लंबाई, 110 फीट चौड़ाई आ 41.2 फीट गहराई के अन्दर बाडेन। हालाँकि आधुनिक जहाज आकार में काफी बड़ हो चुकल बाड़ें आ एही कारन अब इहाँ एगो नया लॉक बनावल जात बाटे। नहर में तैयार कइल जात नवका लॉक 12000 कंटेनरन वाला बड़का जहाजिन की साइज की अनुसार बनावल जात बाटे जेवना क चेम्बर 1400 फीट लंबा, 180 फीट चाकर आ 60 फीट गहिर बनावल जाई आ साथै-साथ ही ए नवका लॉक में जहाजिन के खींचे खातिर लोकोमोटिव की जगह टगबोट लगावल जाई।[1]
पनामा नहर के चाकर करे की काम के तीसरे सेट क लॉक का प्रोजेक्ट भी कहल जात बाटे। एके 2015 तक पूरा हो गइले पर पनामा नहर से पहिले की मोकाबिला ज्यादा बड़ आकार क जहाज गुजर सकिहें आ जेवना से ए रास्ता क इस्तेमाल में बढ़ोत्तरी होई। नहर के चाकर करे आ बड़ जहाजिन खातिर नया लॉक बनावे क ई प्रोजेक्ट स्पेन आ इटली की कंपनिन की नियंत्रण वाली 'ग्रूपो यूनिडोस पोर एल कनाल कंसोर्टियम' (जीयूपीसी) की लगे बाटे। उम्मीद बा कि नए तीसरे सेट के लॉक तैयार हो गइले पर मार्ग क क्षमता दुगुन्ना हो जाई।[1]
विवाद आ समस्या[संपादन]
अभी हाले में पनामा नहर चलावे वाली कंपनी एसीपी आ नहर क विस्तार करत कंपनी जीयूपीसी में वित्तीय आवश्यकता के लेके विवाद हो गइल रहल हवे।[9] जीयूपीसी क कहनाम रहल कि संचालक कंपनी क सर्वे गलत रहल हवे आ पास बजट में ई काम पूरा ना कइल जा सकत बाटे।[10]
स्पेनी कंपनी साकिर की प्रवक्ता की अनुसार जीयूपीसी औपचारिक रूप से एसीपी तक संदेश पहुंचा दिहलस कि अगर निर्धारित अवधि में मंजूरी ना मिली तब काम रोकि दिहल जाई। इसके लियेसकिर ने 1.2 अरब यूरो अतिरिक्त देने की माँग की और ऐसा न होने पर काम रोक देने कि धमकी दे डी थी। बाद में मध्यस्थता के सिलसिले में आना पास्टोर कंपनियों के प्रतिनिधियों के अलावा पनामा के राष्ट्रपति रिकार्डो मार्टिनेली को भी उतरना पड़ा था और तब जाकर यह विवाद शांत हुआ।[11]
एही की साथे एगो अउरी समस्या ई बाटे की बेर-बेर पानी भरला आ छोड़ला की वजह से गाटुन झील क साफ़ पानी में समुद्री नमकीन पानी मिल जाला जेवना से एअकरी पर्यावरण आ एम्मे रहे वाला जिया-जंतु खातिर खतरा हो गइल बाटे। अइसना में बड़ थाला क बनावल ए समस्या के अउरी बढ़इबे करी[10]
पनामा सरकार पर इहो आरोप भी लागेला की ए नहर से होखे वाली आय से इहँवा की लोकल लोगन के कौनो फ़ायदा न होला आ ई बिस्तार का काम खाली कंपनिन की सुविधा खातिर होखत बाटे[10]
कम्पटीशन में निकारागुआ नहर[संपादन]
हाले में चीन की सहायता से निकारागुआ नाँव की देस में भी नहर बनवले क योजना बाटे।[12] हालाँकि एकरी बनवले क पर्यावरणविद लोग काफ़ी विरोध करत बाटे आ इहो मानल जात बाटे कि खर्चा ढेर होई आ ए से फ़ायदा कम होई।[13]
इहो देखल जाय[संपादन]
संदर्भ[संपादन]
- ↑ 1.0 1.1 1.2 "पनामा नहर के 100 साल". डॉयचे वेले. पहुँचतिथी 25 अगस्त 2014.
- ↑ "Seven Wonders" (English में). अमेरिकन सोसायटी ऑफ सिविल इंजीनियर्स. पहुँचतिथी 25 अगस्त 2014. Unknown parameter
|trans_title=ignored (मदद)
- ↑ "History of the Panama Canal: French and American Construction Efforts" (English में). पनामा नहर प्राधिकरण. Unknown parameter
|trans_title=ignored (मदद)
- ↑ "Some Early Canal Plans" (English में). Unknown parameter
|trans_title=ignored (मदद)
- ↑ "Darien Expedition" (English में). Unknown parameter
|trans_title=ignored (मदद)
- ↑ "Manx Worthies" (English में). Unknown parameter
|trans_title=ignored (मदद)
- ↑ जेरार्ड फ़ॉकनर (2004). Panama: Armand Reclus et le canal des deux océans (French में). वर्जिनिया विश्वविद्यालय. Unknown parameter
|trans_title=ignored (मदद)
- ↑ "Read our history: American Canal Construction". पनामा नहर प्राधिकरण. पहुँचतिथी 25 August 2014. Unknown parameter
|trans_title=ignored (मदद)
- ↑ "बढ़त लागत पर उठल विवाद कि कारण पनामा नहर के चौड़ा करे क काम रुकल". जागरण जोश. पहुँचतिथी 25 August 2014.
- ↑ 10.0 10.1 10.2 "विवादों में घिरी पनामा नहर". डॉयचे वेले. पहुँचतिथी 25 अगस्त 2014.
- ↑ पनामा नहर विवाद में स्पेन की मध्यस्थता, डॉयचे वेले, (अभिगमन तिथि 25 अगस्त 2014)।
- ↑ "Hiina firma tahab ehitada uue Ameerika kanali". पहुँचतिथी 25 अगस्त 2014. Unknown parameter
|trans_title=ignored (मदद)
- ↑ "क्या दूसरी पनामा नहर की ज़रूरत है?". रेडियो रूस. पहुँचतिथी 25 अगस्त 2014.
बाहरी कड़ी[संपादन]
- पनामा नहर प्राधिकरण की वेबसाईट— नहर कैसे काम करती है इसकी जानकारी
- पनामा नहर विस्तार प्रोजेक्ट की वेबसाइट
- Making the Dirt Fly, Building the Panama Canal Smithsonian Institution Libraries
- नहर-संग्रहालय— इतिहास, चित्र, और कहानियाँ
- निर्माण के दौरान लिये गये स्टीरियोग्राफिक चित्र कैलिफोर्निया विश्वविद्यालय
- A.B. Nichols Panama Canal Collection at the Linda Hall Library अभिलेखीय संग्रह, इंजीनियर औरिन निकोलस, द्वारा संग्रहीत


text:
माया
माया के शाब्दिक अरथ होला "धोखा" या "भरम" या "जादुई शक्ति"। संस्कृत के ई शब्द भारतीय परंपरा में कई अलग-अलग जगह पर अलग-अलग अरथ में इस्तेमाल होला। वैदिक काल में माया के प्रयोग "शक्ति" के अर्थ में भइल बा। उपनिषद में एकर समकक्षी अविद्या के मानल जा सकत बाटे[1], श्वेताश्वेतर उपनिषद में ईश्वर के "मायी" कहल बा जे अपने माया रुपी शक्ति से सृष्टि के रचना करे ला।[2] बाद के साहित्य में माया के अरथ अइसन धोखा के रूप में लिहल गइल बा जहाँ चीज वास्तव में जवन बा ओइसन प्रतीत नइखे होखत। भारतीय दर्शन में माया अइसन चीज खातिर प्रयोग होला जवन हमेशा बदलत रहे आ एही से ऊ वास्तविक सत्य न होखे। अद्वैत वेदांत के अनुसार "ब्रह्म सत्य हवे आ जगत् मिथ्या हवे" ब्रह्म माया भा अविद्या के कारण जगत्-प्रपंच के रूप में प्रतीत होला।[3]
बौद्ध परंपरा में माया गौतम बुद्ध में माता के नाँव हवे। महायान में जवना चीज के नाँव भर होखे वास्तव में अस्तित्व न होखे ओकरा के भी माया कहल गइल बाटे।[4]
एकरे अलावा भी, हिंदू परंपरा में देवी के उपनांव के रूप में माया के प्रयोग होला। धन के देवी लक्ष्मी खातिर भी माया के प्रयोग देखल जाला।
इहो देखल जाय[संपादन]
संदर्भ[संपादन]
- ↑ शर्मा, चन्द्रधर (1995). भारतीय दर्शन:आलोचन एवं अनुशीलन (दूसरा संपा.). दिल्ली: मोतीलाल बनारसीदास. प. 13-14.
- ↑ श्वेताश्वेतर, (4.9.10)।
- ↑ शर्मा, चन्द्रधर (1995). भारतीय दर्शन:आलोचन एवं अनुशीलन (दूसरा संपा.). दिल्ली: मोतीलाल बनारसीदास. प. 239-50.
- ↑ "नामरूपेव माया मायैव नामरूपम्" - शतसाहस्रिका, प्र. पा.।


text:
परनाम ! स्वागत बा राउर जोगीरा डॉट कॉम प, आई पढ़ल जाव गणपति सिंह जी के लिखल भोजपुरी कहानी गंवार, रउवा सब से निहोरा बा कि पढ़ला के बाद आपन राय जरूर दीं, अगर रउवा गणपति सिंह जी के लिखल भोजपुरी कहानी अच्छा लागल त शेयर आ लाइक जरूर करी।
एगो लईकी के बियाह ओकरा मरजी के बिना एगो सीधा साधा लइका से तय भइल, जवना के घर में ओकरा माई के छोड़ कोई ना रहे। दहेज में लइका के ढ़ेरे समान आ रोपिया मिलल।
लइकिया दोसरा से पेयार करत रहे आ हद से जादे करत रहे। शाएद लइकवो….
लइकिया के बिआह भइल आ ससुरारी आइल। रात के सेजिया पर बइठल रहली। लइकवा एक गिलास दूध लेके आइल। आवते लइकिया एगो सवाल दगलस। मरद आपना मेहरारू के मरजी के बिना हाथ लागावे तs ओहके बलातकार कहल जाई कि ओकर हक?
लइकवा कहलस कि आतना दूर तकले जन सोचs। हई दूध ले आइल बानी पी लs। हम तहरा के नीके नीक रात बितो इहे कहे आइल रहनी हवे। आतना कह के उ घर से बहरी चल गइल।
लइकिया मन मार के रही गइल। काहे से कि ऊ सोचले रहे कि कवनो बहाना से झगड़ा करब आ एह गंवार से आपन पीछे छोड़ाइईब। बाकिर ओकर ना लहल। उ दिनभर मोबाइल फोन टिप टाप करे आ घर के कवनो ना काज करे। लइकवा के माई दिनरात घर के सारा काम करस। उनका ओकरा से कवनो सिकाएत ना रहे।
लइकवा एगो कंपनी में बाबू के पद पर काम करत रहे। बहुते मेहनती आ इमानदार भी रहे। महिना लागी बियाह भइला बाकिर मरद मेहरारू एक जगे ना सुतल। लइका बाड़ा सुघड़ मिजाज के रहे आ बहुते कम बोले। खाएके बेर पुछ लेवे कि हमनी जवड़े खइबू कि आपना कमरा में….. सुते के पहिले लइकवा के डायरी लिखे एगो आदत रहे आ रोज लिखे।
लइकवा के दफ्तर गइला के बाद लइकिया आपन इसकुटी से बहरी घुमे चल जाव आ आपना आशिक से भेंट करे। ओकरा इस घर आ एह गंवार से दूर भागे के रहे, एह से बराबर बहाना खोजे। एकदिन बेमतलबो सास के उल्टा पुल्टा बोले लागल आ खानवा बिग देलस। एह बात पर लइकवा गुसा के लइकिया के जमके एक चटकन खींच देहलक। ओकर माई डांटे लगली आ कहली छोड़ जाएद।
ओकरा बहाना मिलल आ मुंह फूला के रोज नीयन आपना आशिक से भेंट करे गइल।
ओह लइकिया में एगो खासियत इस रहे कि उ आपना आशिक से तो बहुते प्रेम करत रहे लेकिन आपन असमत लाज इज्जत बचा के रखले रहे। आशिक का लगे पहुँचते कहलस कि हम ओह गंवार का जड़े अब एको घड़ी ना रहेम। आज हमरा के हाथ चला देले बा। आछा बात नइखे भइल। ओकर आशिक कहलस कि हमरा संगे भाग चल। हम तोरा से हरमेशा कहत रह गइनी कि भाग चल। बहुत दूर जहाँ आपन कोई ना होखे।
लइकिया कहलस कि बिआह होखे के पहिले त हम आइलेट रहनी। तूहीं नूं लउटा देहले रहल। लइकवा कहलस कि खाली हाथ कहवा ले भगतू। कुछ पईसा गहना गुड़िया लेके आइल रहतू। त तू खलिए हाथे चल अइलू। दूर देश में बिना पईसा कौड़ी के दसे दिन में पेयार के भूत उतर जाईत।
लइकिया कहलस कि तहरा हमरा बारे में घर के लोग जानत रहे एह से गहना पईसा कौड़ी हमर एटीएम सब छीन लेले रहे लोग। हम का करती। कइसे लिअइती। हमनी कहियो कमा के खा लेतीं सन।
ओकर आशिक कहलस कि चालाक आदमी सब बात पहिले सोचेला तब अपन काम करेला। हम तहरा के छुवे के चहनी त तू आपना से सटे ना देहलू आ हरमेशा कहत रह गइलू कि बियाह बाद सब होई। बहुत नखरा बा तहरा लगे।
लइकिया कहलस कि सब तहरे नूं बा। पता बा अभी ले हम कुंआरे बानी। बिआहों भइला के बाद ओह गंवार के सटे नइखी देले। का बुझत बाड़। काहे से कि हम मन से तोहरे के आपन मरद मान चुकल बानी। बस तहरा नाम के सेनूर लगावे के बाकी बा। बस ऊहो लगा दs बस ओकरा बाद तहार मरजी बा।
ओकर आशिक कहलस कि ठीक बा हम तईयार बानी। बाकिर अबकिर कुछो रूपिया गहना लेके अइह। ई मत सोचीह जे कि हम दउलत से पेयार करीला। हम त तहरा से नेह लगते बानी। रूपिया रही त छोट मोट धंधा कइल जाई।
लइकिया कहलस कि ओह गंवार के लगे का बा। हमरा बाप के देहल ३लाख रोपेया आ मारूति कार बा। ऊहे लेके आइब।जगह के तय हो गइल कि फलना जगे भेंट होई। लइकिया चुपचाप घरे आ गइल। घरे आके फेरू झगड़ा कईलस। बाकिर अफसोस अकेलही चिलात रह गइल। ओकरा से कोई ना बोलल।
ओकर आशिक के रात के आठ बजे मोबाइल पर मैसेज आइल कि कब आवत बाड़ू। लइकिया कहलस कि सबुर करs अभी कोई सुतल नइखे। हम बारे बजे तक आ जाइम तहरा लगे। हमरा त इहवां अपने सांस फूलता।
लइकिया जोर से चिल्ला के कहलस कि हमरा के कोई परेशान ना करी। हम खाना आ लेले बानी आ केंवाड़ी बन कके सूते गइल। लइकवा धउर के आईल आ कहलस कि आलमारी से हमरा डायरी देद आ आपन सूत जा हम हारना ना करेम। चाभी बिछावना पर गोड़थारी रखले बानी।
लइकिया जान बुझ के सब सुनते अनसुना करत आपना मोबाइल पर जोर जोर से गाना बजावे लागल। उ बेचारा केंवाड़ी पिटत पिटत हार के चल गइल।
लइकवा के गइल के बाद उ आलमारी खोललस। आलमारी में लइकिया के एटीएम कार्ड, पासबुक आ सब गहना राखल रहे। साथे एगो कागज राखल रहे जवना पर ओह सब सामान के मालिकाना हक के दरसावल रहे। ई सब देख के ओकर आंख फाटल के फाटले रह गइल। तब तकले ओकर नजर डायरी पर पड़ल। डायरी लेके पढ़े लागल। लिखल रहे….
तोहर बाबुजी हमरा माई के एकदिन जान बचवले रहनी। ऊहो आपन खून देके। तबे हम ऊंहा से कहले रही कि इ एहसान हम कबो ना भूलाइब।
एकदिन के बात ह तहार बाबुजी हमरा घरे अइनी आ तोहर रिश्ता के बात कइनी आ तहरा बारे में सब साच साच बतवनी। तहरा पेयार के भी चरचा कइनी। तहर बाबुजी तहार खुशी चाहत रही। काहे से कि तू ऊहां के राजकुमारी रहलू। एह से उहाँ के तहरा खातिर एगो राजकुमार खोजत रही। तहार जवन आशिक रहे ओकर पहिलही बिआह हो चुकल रहे। इस बात अगर तहरा से कहती त तू ना मनतू। तहरा बिशवासो ना होईत। काहे से कि तहरा ऊपर इश्क़ के नशा चढ़ल रहे। प्रेम में हरमेशा बिरान आदमी आपन लागेला आ आपन आदमी बिरान।
एगो बाप के मुंह से आपना बेटी के कहानी सुन के हमू बिचलित हो गइल रहनी।
हम इहे सोचनी कि भले एगो आछा मरद पति ना बन सकेब त का ह एगो बेहतर दामाद त जरूरे बन के देखाइब। दहेज के मिलल रूपिया तहरा खाता पर रख देले बानी। मारूति चाभियो बा तहरा घरे भेज देहनी कि तहरा हमरा से जहिया मोहब्बत होई ओही दिन ओह कार से घूमे चलल जाई। दहेज़ से हमरा मतलब ना रहे एही से सब सामान तोहरे जिम्में बा।
हमरा बाबुजी के कहनाम रहे जे दहेज़ मत लीह।
कमरद हव भले कामा के खिअइह। अब तू आजाद बाड़ू। डायरी में एगो तलाक के कागज बा जवना पर हमरा साईन कइल बा। तू आपन साईन कर लीह। तू एह गंवार से पीछा छोड़ा के आपन सब सामान ले जा सकेलू। लइकिया हरान परेशान रहे….
ना चाहत ऊ गंवार के लिखल बात ओकरा दिल में उतरे लागल। ना चाहते ओह गंवार के पेयार बुझाए लागल। डायरी में आगे लिखल रहे कि हम तहरा के एह से मरनी ह कि तू माई के गारी देहलू ह। बेटा के सामने माई के बेइज्जती होखे आ बेटा देखत रहे तो उसे बेटा कइसन। हो सके तहरो बच्चा होई तू हूं माई बनबू त तोहरो सब बुझाई कि माई के पेयार आ दुलार का होला।
हम तोहरा के आपन हमसफ़र बनावे खातिर ले आइल रहनी। जबरदस्ती करेला ना। जब तहरा हमरा से पेयार हो जाई त भरपेट असूल लेम। तहरा से तहरा हर खींस के बदला हम पेयार से असूलब। अगर दोसरा के हो जईबू तो दुआ करब कि जहाँ रह सलामत रह।
लइकिया के एने मोबाइल बाजत रहे आ बाजते रह गइल। लइकिया अब उ गंवार के दुलहिन बन चुकल रहे। आंख के लोर टप टप चुवत रहे। सिसकत सिसकत मोबाइल खोलके सीम निकाल के तूड़ देहलस। जवन सामान जहाँ रहे रख देहलस। आ आराम से सुत गइल।
सबेरे जब आंख खुलल तबले ओकर गंवार दफ्तर चल गइल रहे। सबसे पहिले नहा धोआ के साड़ी पहिर के भर माँग सेनूर लगवलस आ फेर मंगलसूत्र।
आज ऊ गंवार के मेहरारू बन के सजत रहे। सज धज के रसोई में से जाके सास के लेआ के तईयार कके साथे इसकुटी पर बइठा के चल देहली आपना गंवार के दफ्तर। ओजा ओह लइकी के देख के लइकवा के अचरज भइल। साथे माई के देख के।
पुछलस माई सब ठीक बा नूं। माई के बोले से पहीले लइकिया लइकवा के भर अकवारी के धइ के कहलस कि अब सब ठीक बा।
जोगीरा डॉट कॉम पऽ भोजपुरी पाठक सब खातिर उपलब्ध सामग्री
ध्यान दीं: भोजपुरी फिल्म न्यूज़ ( Bhojpuri Film News ), भोजपुरी कथा कहानी, कविता आ साहित्य पढ़े जोगीरा के फेसबुक पेज के लाइक करीं।


text:
पश्चिम चंपारण जिला के बेतिया मुफ्फसिल के वानीछापड़ गांव मे आजु शुक का दिने कुछ अपराधी एगो रिटायर्ड शिक्षक के गोली मार के हत्या कर दिहले. पुलिस बतावत बिया कि शिक्षक त्रिलोकी रमण झा आज साँझ शाम जब बाजार से घरे लवटत रहले तबहिए पहिले से गात लगा के बइठल अपराधी गोली मार के उनकर
बिहार मे सत्तारूढ़ जदयू. के प्रदेश अध्यक्ष वशिष्ठ नारायण सिंह आजु बेतिया में जदयू के जिला कार्यकर्ता सम्मेलन के संबोधित करत कहलन कि आजु देश के नेता ना नीति के विकल्प के जरूरत बा. कहलन कि देश मे बेरोजगारी, भ्रष्टाचार आ महंगाई चरम पर बा आ केन्द्र सरकार एकरा के दूर करे में फेल हो
पश्चिम चंपारण जिला के मुफस्सिल इलाका के बानुछापर गांव मे काल्हु देर रात कुछ अपराधी एगो सिपाही रजनीश कुमार के गोली मार के हत्या कर दिहले. पुलिस बतावत बिया कि सिपाही रजनीश कुमार बानुछापर गांव में अधिवक्ता वृज मोहन मिश्रा के आवास पर ड्यूटी कर के सूतल रहलें जब अपराधी धावा बोलले आ गोली मार
पश्चिम चंपारण जिला के जगदीशपुर इलाका के जमुनियां गांव का लगे काल्हु बेतिया अरेराज रोड पर कुछ अपराधी पश्चिम सरैया पंचायत के पैक्स: अध्यक्ष अहमद अली से लगभग आठ लाख रूपिया लूट लिहले. अहमद अली पंजाब नेशनल बैक के बेतिया शाखा से रूपिया निकाल के मोटरसाइकिल से अपना घरे आवत रहुवन जब एगो दोसरा मोटरसाइकिल
पूर्वी चंपारण के मलाही इलाका के होरिल छपरा के एगो आदमी अपना दामाद पर आरोप लगवले बा कि उ उनका बेटी के अपना घरे बोला के ओकरा के पचास हजार रुपिया में एगो आदमी के बेच दिहले बा. दामाद चनपटिया इलाका के गिधा गाँव के ह आ लड़िकी के खरीदे वाला बंद कर के रखले
पटना के इंदिरा गाँधी आयुर्विज्ञान संस्थान मे नया सत्र में विद्यार्थियन के दाखिला पर लगावल रोक मेडिकल काउन्सिल हटा लिहलसि आ अब एह संस्थान में एह साल एडमिशन होखी. साथ ही बेतियो के सरकारी मेडिकल कॉलेज में नया दाखिला पर लागल रोक हटे के उमेद बन गइल बा. एह मेडिकल कॉलेज में सौ सीट पर
बिहार विद्यालय परीक्षा समिति काल्हु आपन मैट्रिक के रिजल्ट निकललसि त ओहमे आरा के एचएन हाई स्कूल के अभिषेक कुमार पहिला नंबर पर अइलें. दुसरा नंबर पर बेतिया के राजकीय हाई स्कूल के अखिलेश कुमार आ तिसरका जगहा पर पटना गुलजारबाग के राजकीय हाई स्कूल के शिवम दूबे अउर पीरो के पुष्पा हाई स्कूल के
बेतिया एसएसबी कैंप का नियरे एगो ट्रैक्टर आ जीप के टक्कर में नाहियो त आधा दर्जन बाराती घवाहिल हो गइल रहलें. ई लोग रामनगरी के रहुवे आ बारात जात रहे. घवाहिलन में एगो मनोज कुमार वल्द केदार साह के बेतिया एमजेके अस्पताल में इलाज के दौरान मौत हो गइल.
बेतिया एमजेके अस्पताल के में मंगल का रात प्रसव करावे आइल एगो मरीज के मौत हो गइल. ओकर बच्चीओ ना बाचल. दुनू का मरला से नाराज घरवाले जम के बवाल कटले.
बेतिया नगर के बुलाकी सिंह चौक क लगे शुक के रात एगो अपराधी एगो सोना कारीगर के मारपीट के घवाहिल कर दिहलसि आ ओकरा लगे से हजारो रुपिया के सोना के गहना लूट ले गइल. ऊ आदमी एगो गहना के दुकान में काम करेला.
पिपरासी में गंडक नदी पर बनल पीपा पुल के पहुंच पथ सोमार का रात अचके में बढ़ल पानी का चलते धंस गइल जवना से उत्तर ओर के बहरी वाल छोर पर पानी बहे लागल. एकरा बाद ओह पीपा पुल पर आइलगइल बन्द हो गइल आ दुनु ओरि बैलगाड़ियन, ट्रैक्टर वगैरह के लमहर लाइन लाग गइल
बेतिया के नौरंगाबाद मुहल्ले में उधार के पइसा ना चुका पावे वाला कर्जदार का घर पर कर्जा देबे वाला आदमी ताला मार दिहलसि. कर्जदार राघव प्रसाद दास एह बाबत नगर थाना में केस दर्ज करवले बाड़न. कहना बा कि पचास हजार के कर्जा में से इकइस हजार लवटा चुकल बाड़न आ बाकी चुकावे ला समय


text:
Amrapali Dubey Photos: भोजपुरी फिल्मों की रानी आम्रपाली दुबे की 35 हॉट और सेक्सी फोटो
Amrapali Dubey Photos: भोजपुरी फिल्मों की रानी एक्ट्रेस आम्रपाली दुबे ने 2014 में ‘निरहुआ हिंदुस्तानी’ फिल्म से भोजपुरी सिनेमा में कदम रखा था. महज तीन साल के करियर में आम्रपाली ने भोजपुरी फिल्मों पर कब्जा जमा लिया है. आम्रपाली दुबे अपनी हॉट और सेक्सी फोटो से लोगों को दीवाना बना देती हैं. भोजपुरी फिल्मों में हॉट डांस और सेक्सी अदाओं के लिए मशहूर आम्रपाली इस समय भोजपुरी फिल्मों की नंबर 1 हीरोइन हैं.
Copy and paste this URL into your WordPress site to embed
Copy and paste this code into your site to embed


text:
रूपाकोट मझुवागढ़ी
रुपाकोट मझुवागढी नगरपालिका, नेपाल के प्रदेश संख्या 1 के खोटाँग जिला में एगो नगरपालिका बा। ई नगरपालिका में 15 गो वार्ड बा। एह नगरपालिका के कुल जनसंख्या 46,903 बा आ क्षेत्रफल 246.51 वर्गकिलोमीटर बाटे।
साल 2014 में कई गो गाविस सभ के मिला के दिक्तेल नाँव के नगरपालिका बनावल गइल रहल, एही में अउरी गाविस मिला के वर्तमान नगरपालिका के अस्थापना कइल बाटे। मने कि, नेपाल में नेपालके नया 744 स्थानीय प्रशासनिक इकाई लागू भइला के बाद से खोटाँग जिला के पहिले के दिक्तेल नगरपालिका आ खार्मी, चिउरीडाँडा, जाल्पा, निर्मलीडाँडा, विजयखर्क, वुईपा, नुनथला, नेर्पा आ पाथेका गाँव विकास समिति सभ के मिला के रुपाकोट मझुवागढी नगरपालिका बनल ह।[1]
एकर केंद्र पहिले के दिक्तेल नगरपालिका के कार्यालय मे राखल गइल बा। एह नगरपालिका के उत्तर मे लामिडाँडा गाँवपालिका आ केपिलासगढी गाँवपालिका दक्खिन मे दिप्रुँग गाँवपालिका आ साकेला गाँवपालिका पुरब मे साकेला गाँवपालिकाआ भोजपुर जिला आ पश्चिम मे हलेसी तुवाचुंग नगरपालिका आ लामिडाँडा गाँवपालिका बाड़ें।[2]
संदर्भ[संपादन]
- ↑ "गाँवपालिका व नगरपालिका कौन जिला मे कितना?". लोकान्तर. 4 फरवरी 2018. पहुँचतिथी 18 अगस्त 2018.
- ↑ "स्थानीय तह के विवरण". mofald.gov.np. संघीय मामिला तथा स्थानीय विकास मंत्रालय, नेपाल सरकार. पहुँचतिथी 17 अगस्त 2018.


text:
जिनिगी पहाड़ जइसन लागे कबो-कबो
सुखला में बाढ़ जइसन लागे कबो-कबो
कुछुओ कहाँ बा आपन, झूठो के बा भरम
साँसो उधार जइसन लागे कबो-कबो
सभकर बा हाथ पसरल मंदिर में देखलीं
दुनिया भिखार जइसन लागे कबो-कबो
डोली ई देह लागे, दुलहिन ई आत्मा
जिनिगी कँहार जइसन लागे कबो-कबो
होखे महल या मड़ई पर प्यार के बिना
सगरो उजार जइसन लागे कबो-कबो
जहिया से नेह लागल ‘भावुक’ के गीत से
नफरत दुलार जइसन लागे कबो-कबो
अबकी दियरी के परब अइसे मनावल जाये
मन के अँगना में एगो दीप जरावल जाये
रोशनी गाँव में, दिल्ली से ले आवल जाये
कैद सूरज के अब आजाद करावल जाये
हिन्दू, मुसलिम
ना, ईसाई ना, सिक्ख, ए भाई
अपना औलाद के इंसान बनावल जाये
जेमें भगवान, खुदा, गौड सभे साथ रहे
एह तरह के एगो देवास बनावल जाये
रोज़ दियरी बा कहीं, रोज़ कहीं भूखमरी
काश ! दुनिया से विषमता के मिटावल जाये
सूप, चलनी
के पटकला से भला का होई
श्रम के लाठी से दलिद्दर के भगावल जाये
लाख रस्ता हो कठिन ,लाख दूर मंजिल हो
आस के फूल हीं आँखिन मे उगावल जाये
जेकरा यादन में जले दिल के दिया के बाती
ए सखी, अब ओही ‘भावुक’ के बोलावल जाये
नया-नया संसार में बानी सात समुन्दर पार
बाकिर हियरा मे बाटे, इहवों तहरे संसार
जिन्दा रखिहऽ अपना मन में हमरा खातिर प्यार
हम दुनिया मे आइब तहरा खातिर सौ-सौ बार
रोक ना लेबे हमरा के केहू के छलकत आँख
चलनी तऽ पीछे मुड़ के देखनी ना एको बार
एगो राजकुमारी के अक्सर आवत बा फोन
कब ले अइबऽ लौट के बोलऽ-बोलऽ राजकुमार
मजबूरी में हीं छिछियाला केहू देश-विदेश
ना तऽ सभका भावे अपना घर के रोटी यार
ए-बबुआ नइखे हमरा पाउण्ड-डालर के काम
रहऽ आँख के सोझा हरदम माई कहे हमार
मनोज भावुक
9971955234


text:
- सुरक्षा सलाहकारन का बीच के बातचीत पाकिस्तान का तरफ से रद्द भइला पर निराशा जतावत गृहमंत्री राजनाथ सिंह कहलन कि अगर पाकिस्तान के काश्मीर मुद्दा उठावे के शौक रहुवे त ऊफा में काहे ना उठवलसि. राजनाथ सिंह इहो कहलन कि आगे के बातचीत अब पाकिस्तान का उपर बा कि ऊ बतियावल चाहत बा कि ना. भारत ओकरा से काश्मीर मुद्दा पर तबले बात ना करी जबले आतंक के मसला हल नइखे हो जात.
- ओने पाकिस्तान में डोभाल के दहशत अइसन बा कि आजु पाकिस्तानी सेना कुख्यात आतंकी दाउद के अपना सुरक्षित ठिकाना पर चहुँपा दिहलसि काहे कि दाउद के पुरनका ठिकाना सब भारत के जानकारी में आ गइल बा.
- जम्मू-कश्मीर के श्रीनगर के हैदरपोरा में अलगाववादी सैयद अली गिलानी के समर्थकन के पुलिस साथे जम के झड़प हो गइल. ई लोग गिलानी के पार्टी तहरीक-ए-हुर्रियत के स्थापना दिवस मनावे का नाम पर गिलानी का घरे बिटोराए चाहत रहुवे. ओने कुपवाड़ा जिला के हंदवाड़ा इलाका में सुरक्षाबल एगो मुठभेड़ में तीन गो आतंकवादियन के मार गिरवले.
- पटेल के कहना बा कि पटेल के आरक्षण दीहल गइल त पटेल के बेइज्जति हो जाई. गुजरात के पटेल जाति के कुछ लोग आरक्षण के माँग करत आन्दोलन करत बा त मुख्यमंत्री आनन्दीबेन पटेल साफ कह दिहले बाड़ी कि पटेल समुदाय के आरक्षण ना दीहल जाई काहे कि ई सरदार वल्लभ भाई पटेल के बेइज्जति जइसन होखी.
- असम में मंत्री रहल कांग्रेसी नेता हिमन्त बिस्वा सरमा आजु दिल्ली में अमित शाह से भेट कइलन आ कहलन कि ऊ चाहत बाड़न कि कवनो मजबूत नेता का साथे काम करसु आ अन्दाजा लगावल जात बा कि ऊ जल्दिए भाजपा में शामिल हो जइहें. सोमार का दिने ऊ कांग्रेस से इस्तीफा देबे वाला बाड़न.
- वित्तमंत्री अरुण जेटली अतवार का दिने कोलकाता में बंधन बैंक के उद्घाटन कइलन. नयका बैंकन में ई पहिला बैंक हवे जवन आपना काम शुरू क दिहलसि. बंधन पहिले माइक्रो फाइनेशसिग के काम करत रहुवे आ अब आपन 501 गो शाखा खोले के एलान कइले बिया.
- केंद्रीय मानव संसाधन विकास मंत्री स्मृति इरानी आज राहुल गाँधी के संसदीय इलाका अमेठी में राहुल पर किसानन के जमीन हथियावे के आरोप खुलेआम लगावत कहली कि राहुल झूठ बोलेलें. अगर साँच बोलत होखस त बतावसु कि किसानन के 65 एकड़ जमीन राजीव गाँधी फाउन्डेशन बहुते कम दाम पर साइकिल कंपनी के आंवटित जमीन अपना नामे करवले बिया कि ना.
- यूपी के उन्नाव जिला में जहरीला शराब पीयला का चलते पाँच जने के मौत हो गइल बा आ एक दर्जन लोग के अस्पताल में भरती करावल गइल बा. काल्हु करीब 20 जने एह जहरीला शराब के सेवन कइले रहलें. एगो के काल्हु मौत हो गइल रहुवे आ चार जने आजु अतवार का दिने कानपुर जिला अस्पताल में मर गइले. उन्नाव के एसपी के हटा दीहल गइल बा आ जिला आबकारी अधिकारी आ कोतवाल समेत नौ जने के ससपेंड कर दीहल गइल बा.
- कोलम्बो में दूसरा क्रिकेट टैस्ट में भारत श्रीलंका के जीते ला 413 रन के निशाना दिहले बावे जवना खातिर खेलत श्रीलंका टीम दू विकेट गँवा के 72 रन बना पवले बा. जीते ला ओकरा अबहियों 341 रन बनावे के बा. एकरा पहिले आजु भारत आपन पारी के रन बना के खतम घोषित कर दिहलसि.
- जमैका में विश्व एथलेटिक्स चैंपियनशिप में उसेन बोल्ट फेरू आपन जलवा कायम राखे में सफल रहलन आ 100 मीटर के फर्राटा दौड़ 9.79 सेकेण्ड में दउड़ के जीत लिहलन. दुसरका जगहा आवे वाला अमरीका के जस्टिन गैटलिन 9.8 सेकेण्ड लिहलन एकरा खातिर.
- पुरान वकील रामजेठमलानी अलगाववादियन के पाकिस्तान के स्वागत समारोह में रोकला पर आपन नाराजगी जतवलन. कहलन कि ई सरकार आ ओकरा गोल के लोग के नासमझी का चलते भइल.
- सोनिया गाँधी के दामाद के हवाई अड्डा पर जामा तलाशी देबे से मिलल छूट हटावे के फैसला कइले बिया केन्द्र सरकार. राबर्ट वाड्रा एह फैसला के स्वागत कइले बाड़न.
- भाजपा के मोदी से सीधा मुकाबला करे का फेर में नीतीश के विकास के मुद्दा हवा हवाई हो गइल बा आ अब उनकर महागठबन्हन जातिगत जोड़तोड़ आ बिहारी अस्मिता के सहारे चुनाव के वैतरणी पार कइल चाहत बावे. अतवार का दिने पटना में एगो कार्यक्रम में नीतीश अपना के ठेठ बिहारी बतावत बिहार खातिर लड़त रहे के एलान कइलन. उमीद कइल जाव कि बिहार के जनता उनुका के भरपूर मौका आ समय दी बिहार खातिर लड़ाई करे ला.
- बिहार के दियारा में बिजली चहुँपावे के पायलट प्रोजेक्ट केन्द्र सरकार शुरु कर दिहले बिया. एह प्रोजेक्ट से छपरा आ पटना के दियारा इलाका के 36 गो गाँवन में बिजली चहुँपाे के काम कइल जात बा.
- पटना में महात्मा गांधी सेतु के बगल में बने वाला दुसरका गंगा पुल के शिलान्यास आजु अतवार का दिने मुख्यमंत्री नीतीश कुमार का हाथे करावल गइल. एह पुल के लंबाई करीब पौने दस किलोमीटर के होखी.
- हम पार्टी के संस्थापक आ मुख्यमंत्री रहल जीतन राम मांझी के कहना बा कि नीतीश कुमार आपन चेहरा चमकावे खातिर एह तरह के शिलान्यास करत बाड़े बाकिर बिहार के लोग अब उनुका झाँसा में नइखे आवे वाला.
- पश्चिम चंपारण जिला के रामनगर इलाका के महुई गांव से पुलिस एगो जालसाज के गिरफ्तार कइले बिया जे दोसरा के एटीएम से बेरानबे लाख रूपिया निकाल लिहले बावे.
- शनिचर का दिने सारण जिला के अमनौर इलाका के पकड़ी गांव में एगो औरत के फाँसी लगा के ओकरा ससुराल के लोग मुआ दिहले बा एह तरह के मुकदमा ओकरा नइहर के लोग लिखवले बावे. ससुराल के सगरी सँवांग फरार बतावल जात बाड़े.
Like this:
Like Loading...
Related
Tags: Online Bhojpuri Newspaper, टटका खबर, भोजपुरी में खबर.


text:
बलिया, 27 मई. विश्व भोजपुरी सम्मेलन के बलिया इकाई आ पाती-रचना मंच के साझा आयोजन में आजु बिहार आ यूपी के सुदूर जनपदन से आइल विद्वान, रचनाकार, अउर सृजनकर्मी तिक्खर घाम आ गर्मी का बावजूद बढ-चढ़ के हिस्सा लिहलें.
बलिया के बापू भवन (टाउन हॉल) में आचार्य रह चुकल आ हिन्दी संस्कृत के विद्वान डॉ नन्द किशोर तिवारी का अध्यक्षता में मुख्य अतिथि डॉ अर्जुन तिवारी, विशिष्ट अतिथि डॉ नीरज सिंह, डॉ जयकान्त सिंह, डॉ ब्रजभूषण मिश्र, डॉ प्रेमशीला शुक्ल, कृष्ण कुमार वगैरह खासमखास लोगन का मौजूदगी में सम्मेलन के राष्ट्रीय उपाध्यक्ष अउर भोजपुरी दिशाबोध के प्रतिष्ठित पत्रिका “पाती” के संपादक डॉ अशोक द्विवेदी सगरी अतिथियन के माला पहिरा के आ अंगवस्त्र शॉल से सम्मानित कइलन.
एकरा बाद भोजपुरी साहित्य में उल्लेखनीय योगदान करे वाला चुनाइल साहित्य-सेवियन के स्मृति चिह्न आ शॉल का साथे “पाती अक्षर सम्मान” से सम्मानित कइल गइल. अध्यक्ष आ मुख्य अतिथि का साथे गणमान्य लोगन का हाथे अक्षर सम्मान श्रीमती प्रेमशीला शुक्ल (देवरिया), श्री अनिल ओझा नीरद (कोलकाता), डॉ शत्रुघ्न पाण्डेय (बलिया), अउर श्री विजय शंकर पाण्डेय (वाराणसी) के दीहल गइल.
दीप प्रज्वलन वगैरह का बाद शुरू भइल अधिवेशन के पहिला सत्र में “भोजपुरी साहित्य के बढ़त डेग” विषय पर विमर्श-विचार गोष्ठी में बोलत मुख्य अतिथि डॉ अर्जुन तिवारी भारतीय साहित्य में भोजपुरी के विपुल सृजनात्मक साहित्य के चरचा करत सरकार का तरफ से एकर अनदेखी कइला के चिन्ताजोग बतवलन आ कहलन कि संविधान के अठवीं अनुसूची में भोजपुरी के शामिल करे में होखत देरी दुर्भाग्य भरल बा.
डॉ नीरज सिंह आ डॉ जयकान्त सिंह विश्वविद्यालयन में भोजपुरी के पठन-पाठन आ शोध के चरचा करत चालीस बरीस से प्रकाशित हो रहल भोजपुरी पत्रिका “पाती” के योगदान के सरहलें. डॉ ब्रजभूषण मिश्र, डॉ प्रेमशीला शुक्ल, कृष्ण कुमार, आ भगवती प्रसाद द्विवेदी वगैरह वक्ता अपना संबोधन में “पाती” पत्रिका के एतिहासिक योगदान के भूरि-भूरि सराहत एह बात के रेघरियवलें कि यूपी में आजु ले भोजपुरी अकादमी के गठन नइखे हो सकल जबकि बिहार, मध्य प्रदेश आ दिल्ली में एकर गठन हो चुकल बा.
अपना अध्यक्षीय संबोधन में डॉ नन्द किशोर तिवारी कहलन कि लोकभाषा भोजपुरी के हजारन मौलिक शब्द संस्कृत से निकलल बाड़ें आ भोजपुरी के हिन्दिओ से पुरान भाषा बतवलें. कहलें कि भोजपुरी अपना मौलिक सर्जन शक्ति से आजुओ अचंभित करेले.
भोजपुरी गायक ओमप्रकाश आ उनुका साथियन के प्रस्तुति गोंड़ऊ नाच के सांस्कृतिक स्वरुपो के देखनिहार-सुननिहार लोग आनन्द उठावल. पहिला सत्र के संचालन श्री केके सिन्हा कइलन.
दुसरका सत्र में आयोजित कवि सम्मेलन में कई जनपदन से आइल कवि अपना अपना कविता से लोकभाषा भोजपुरी में अनूठा कविताई, गीत आ गजलन से समाँ बांध दिहलें.
सर्वश्री ब्रजभूषण मिश्र, भगवती प्रसाद द्विवेदी, गुलरेज शहजाद (मोतिहारी). आनन्द संधिदूत, जयकान्त सिंह जय, भालचन्द्र त्रिपाठी, अशोक द्विवेदी, अनील ओझा नीरद, मिथिलेश गहमरी, शशि प्रेमदेव, गुरविन्द्र सिंह, विजय मिश्र, हीरालाल हीरा, कमलेश राय, आलोक पाण्डेय, अशोक कुमार तिवारी, शिवजी पाण्डेय रसराज, भगवान पाण्डेय निराश. डॉ शत्रुघ्न पाण्डेय, राजेन्द्र भारती वगैरह कवि लोग के कवितन के सुधि श्रोता खूबे सरहलें.
दुसरका सत्र के संचालन शिवजी पाण्डेय रसराज कइलें आ आखिर में विश्व भोजपुरी सम्मेलन के बलिया इकाई के अध्यक्ष श्री विजय मिश्र सभका के धन्यवाद दिहलें.
(विज्ञप्ति)


text:
बीरगंज, १० चईत
शृजनशील युवा लोग के समूह संस्कृति द्वारा बीरगंज महानगरपालिका मे आयोजित ५ दिन के आधारभूत फोटो कार्यशाला आजू सबेरे संस्कृति के अध्यक्ष शैली चौधरी के अध्यक्षता मे समापन भईल । समापन कार्यक्रम के अध्यक्षता संस्कृति के अध्यक्ष शैली चौधरी करत नजर अईली ओइसेही कार्यक्रम के सहजीकरण आशु शर्राफ़ कईले ।
समापन कार्यक्रम के प्रमुख अतिथि फोरम नेपाल के माननीय संसाद हरीनारायण रौनियार रहले ओइसेही अतिथि के रूप मे बीरगंज के रस्ट्रीय पत्रकार रितेश त्रिपाठी, आर के पटेल, फोटो पत्रकार बिजय चौहान, बिजय महतो, राम कुशवाहा आ कोशिश फाउंडेशन के सह – संस्थापक मदन गुप्ता जी उपस्थिती रहल ।
समापन कार्यक्रम मे अतिथिगण लोग आपन आपन बिचार रखते सम्पूर्ण प्रशिक्षार्थी लोग के आवेवला समय मे फोटो पत्रकारिता मे फोटो के सदुपयोग करे के उत्साहित कईलख लोग । फोटो पत्रकार रितेश त्रिपाठी आ बिजय चौहान आपन अभी तक के हासिल कईल अनुभव बटले लोग । फोटो पत्रकारिता एगो साहसिक कार्य ह आ एकरा के ईमानदारी पूर्बक निर्वाह कईला के मतलब सफलता के सिंढी चढ़ल ह क़हत आपन फोटोग्राफी से कोई के ब्यक्तिगत नोकसान ना करे के आ सामाजिक हित खतिरा फोटोग्राफी करे के सल्लाह देहलख लोग ।
बिशेष अतिथि के रूप मे आईल सांसद हरीनारायण रौनियार फोटोग्राफी आ फोटोपत्रकारिता मे महिला लोग के सहभागिता देख के तारीफ के पुल बान्ह देहनि । रौनियार सारा सहभागी लोग के २ न. प्रदेश पर फोटोग्राफी करे के अनुरोध करते आपन फोटोपत्रकारिता प्रति के जिम्मेवारी इमन्दरिता पूर्बक निर्वाह करे के कहनी । फोटोपत्रकारिता समाज के अइनक होला आ सामज मे प्रत्यक्ष असर करेला कहते जहा तक होई पत्रकारिता मे लागल युवा लोग के हर संभव सहयोग करे के बचन देहले ।
समापन के अंत अंत तक चहुपल पर्सा सुरक्षा निकाय के एसपी आपन बिचार रखते सारा प्रशिक्षार्थी लोग के आवेवला दिन खातिर बढ़िया काम करे के अनुरोध कईले । सहभागी प्रशिक्षार्थी लोग के आधारभूत कार्यशाला के प्रमाणपत्र देहते कार्यक्रम के समापन कईल गईल ।


text:
पिछला दिने कोलकाता के प्रेसीडेंसी विश्वविद्यालय के हिन्दी विभाग का ओर से ‘पत्रकारिता आ भाषा के चुनौती’ पर परिचर्चा के आयोजन विश्वविद्यालय के आचार्य जगदीश चंद्र बोस सेमिनार हॉल में कइल गइल. एह परिचर्चा में विद्वान पत्रकारिता के इतिहास से लेके ओकरा मौजूदा स्वरूप पर गंभीर चरचा कइलन आ जिज्ञासु छात्रा-छात्रन के शंकन के समाधानो कइले.
बांग्ला के वरिष्ठ पत्रकार अशोक सेनगुप्त देश के पत्रकारिता के इतिहास में पश्चिम बंगाल के योगदान के खास तौर पर चरचा करत कहलन कि बंगाल देश के अनेके भाषा के पत्रकारिता के जनक रहल बा. कहलन कि पूरा देश में कोलकाते अइसन शहर बा जहाँ कवनो अखबार (इंडियन मिरर) का नाम पर सड़क के नाम (इंडियन मिरर स्ट्रीट) रखाइल बा.
लेखक आ पत्रकार डॉ. अभिज्ञात अंग्रेजी आ हिन्दी पत्रकारिता के तउलत कहलन कि हिन्दी पत्रकारिता अपना कईएक कमियन का बावजूद अंगरेजी पत्रकारिता से बेसी जनहितैषी आ जनता से जुड़ल बा. कहलन कि आजादी से पहिले साहित्याकारे पत्रकार रहत रहले आ तब पत्रकारिता मिशन होखल करे. अब पत्रकारिता के फलक बड़हन हो गइल बा आ खाली साहित्य जाने भर से पत्रकारिता के काम ना चल पाई.
हिन्दी विभाग के विभागाध्यक्ष डॉ. तनुजा मजुमदार अपना अध्यक्षीय वक्तव्य में कहली कि समाचार पत्रन के पाठक बढ़त बाड़े त ऊनुका अपना भाषाई सरोकारो के धेयान में राखे पड़ी. ककहली कि बदलत दौर में भाषा के प्रति समाचार पत्रन के प्रतिबद्धता नइखे लउकत.
भारतीय विद्या भवन स्कूल ऑफ जर्नलिज्म के प्रिंसिपल समीर गोस्वामी के कहना रहल कि टीवी चैनलन का सोझा समाचार दिहला का साथही ओकरा के रोचको बनवले राखे के चुनौती होले. अखबारन में छपे से पहिले खबर टीवी पर आ चुकल होले बाकिर समाचारन के विश्लेषण अखबार के प्रासंगिक बनवले रखले बा.
कार्यक्रम के संचालन प्रोफेसर डॉ. ऋषि भूषण चौबे कइलन आ धन्यवाद ज्ञापन प्रोफेसर डॉ. अनिंद्य गांगुली. वक्ता विद्वानन के परिचय पत्रकारिता पर शोध करत जयप्रकाश मिश्र कइलन.


text:
– देवेन्द्र आर्य
जाए के उमिरो ना रहल आ अइसन कवनो जल्दबाजिओ ना रहुवे. निकहा नीमन चलत गोष्ठी के परवान चढ़ा, ईद के मुबारकबाद देत आखिरी सलाम क लिहलन. ना दोस्तन के कुछ करे के मौका दिहलन ना घरवालन के. दिल के दर्द के गैस समुझत रह गइलन आ चल गइलन. जइसे कविते के जिनिगी समुझत रह गइलन मौत का मुहानो पर. कमे लोग अइसन होला जे अपना कर्मक्षेत्रे में खप जाला. कविता उनकर प्रेरणा रहुवे आ गोष्ठीबाजी शगल. दुनू का बीच विदेह हो गइल रहलन आ कविते के मोर्चा पर खेत हो गइलन.
सत्यनारायण मिश्र ‘सत्तन’ भोजपुरी में विरल मिले वाला मौलिक कवियन में से एक रहुवन, हालही में गइल पं. रामनवल मिश्र का तरह बाकिर उनुका से अलग व्यक्तित्व वाला. सत्तन के भोजपुरी कविता में हिन्दी कवितो के धड़कन सुनाले. पारंपरिक शिल्प आ दायरा के निखारे के जद्दोजहद. उनुका भोजपुरी में जइसन आधुनिकता आ समकालीनता लउकत रहे उ दोसरा केहु में दुर्लभ बा, जुगानी के छोड़ के. सत्तन भोजपुरी में आपन मुहावरा गढ़त रहलन, भोजपुरी के नया मुहावरा देत रहलन.
चुवनी चरनिया के ऊँची धरनियां
ओहूले रउरा चरन के ऊँचाई
कहाँ सोन खरिका ई नीमि के सींक
अ.. ह.. राम… बाटे न ठीक
आपन सुनावऽ हमार सब नीक.
हिन्दु पर्वन पर मुसलमान रचनाकार खूबे आ का खूब लिखले बाड़न बाकिर ईद, रमजान पर कवनो हिन्दू रचनाकार के कवनो सुघड़ रचना हमरा जानकारी में सत्तन के जियते जीव ना रहल. हमरा पता ना रहे कि ऊहाँ के हमार शिकायत अबकी ईद पर खतम कर दिहनी आपन आखिरी कविता लिख के –
हमरो तोहके ईद मुबारक
ओनतिस दिन के कइन तपस्या
तन तापन ताकीद मोबारक.
अधिए राति जगावत सेहरी
बीतल पगत पगावत सेहरी
अफतारी पर जेवना जुबरी
असकत झोरि भगावत सेहरी
दिन थकहरल राति ना पवलस
निखरहरे के नींद मोबारक.
इहे उनकर आखिरी मुबारकबाद रहल जाए का ठीक पहिले. दोकाहें चलि गइलें सत्तन, सभ इहे सोचत बा.
महाराजगंज जिला के मूल निवासी, डेढ़ हड्डी के 62 बरीस के किसान कवि. बोली बानी भेस भूषा एकदमे साधारण. जिनिगी भर एके रंग, कुर्ता पायजामा से लगवले चाल ढाल ले. इत्मिनान से मिलतन आ सम्मान देके चल जात रहल ऊ साधारण लउकत भोजपुरी के असाधारण कवि. बीए फेल. पत्रकारिता के लमहर पारी बाकिर ना नौकरी ना चाकरी. इरादा बुलंद. कुछ मीत लोग का संगे बनवलन ‘भोजपुरी संगम’. आ कइसन संजोग रहल कि आखिरी साँसो लिहलन संगमे नाम के संस्था के कवि गोष्ठी में.
‘भोजपुरी संगम’ अपना तरह के पहिलका आधुनिक संस्था रहुवे जवना में भोजपुरी के गद्य आ पद्य पर बाकायदा ‘बइठकी’ होखत रहुवे. लिखल परचा पढ़ात रहे आ साल बितला पर ओकरा के किताब का शक्ल में छपावल जात रहुवे.
सत्तन भोजपुरी के प्रयोगधर्मी कवि रहलन. आठ मात्रा में गजल के शिल्प में उनकर भोजपुरी प्रयोग देखीं –
काहो कइसे, कहलें, अइसे.
बीसे रहिहैं, रहब ओनइसे.
दउरत बादर मनई जइसे
सत्तन जियलें जइसे तइसे.
खुद एकइस होखला का बावजूद सत्तन हमेशा अपना के उनइस समुझत रहलन. जइसे तइसे जिए वाला ई साधारण किसान कवि साहित्य संसार के जवन देे गइलन तवना के लोग तब समुझित जब भोजपुरी हिन्दी के उपनिवेश बन के ना रह गइल रहीत. काश! सत्तन के कवनो सरकारी, मुस्तकिल पेशा, संस्थान भा दिल्ली वाला कवनो सहोदर मिलल रहीत. बाकिर तब शायद अतना काश मिलियो के वइसन काव्याकाश ना गढ पाइत. सत्तन बने ला त दोकाहें जइसहीं तइसे जिए के पड़ेला.
भदरल भारी भीर, बलाय सम्हारी के
पलहा खातिर झेली मारामारी के
देके काम घिनावल ओके बखरा में
चोरी से चबदावल गइल चमारी के.
ई हवे पं. सत्यनारायण मिश्र के दलित विमर्श. उनुका आधुनिक काव्य चेतना के एगो बानगी अउरी देखीं –
दुख चिंता सब हारि जाए, जब खेते में
फूटि बाली त घर में केंहा केंहा होई.
केहां केंहा शब्द ह कि विम्ब! ई भासा ह कि ध्वनि, कि जीवन मुहुर्त! केदारनाथ अग्रवाल याद आवत बाड़न. हिंदी वाले आजुकाल्हु लोकभाषा, लोक संस्कृति आ लोकचेतना के बहुते चिंतातुर बात बतियावेलें बाकिर जहाँ लोकभाषा, लोककाव्य बा ओनिए पीठ कइले रहेलें.
ई धोवा के धोती लकदक लउकत बा
एमे करुणा दया के दाग कहाँ होई.
तनिका एह तंज के गहिराई देखीं. नरेश सक्सेना के बहुते चर्चित कविता ह दाग. बाकिर दाग के जवन आयाम सत्तन दे गइले ऊ नरेशो किहां ना मिल पाए. सत्तन के लोक से सायास जुड़े ना पड़त रहे. ऊ सरापा लोककवि रहलें. भाषा के गुमान लोक का नजदीके जाके टूटेला. खड़ीबोली के निर्धनता उघार हो जाले भोजपुरी का सोझा. सत्तन में लोक के अक्षर पढ़े के मिलत रहुवे जवना से ऊ हिन्दी कविता के संस्कार सिखावसु. उनकर मन मड़ई में रमत ना रहे, भींज जात रहुवे. उनुका हिरदा के तड़प से बादल रसगर हो जात रहलें आ बचावतो बचावत दरपन भींजिए जाव. ऊ कविता के बुन्न बुन्न सिरजस आ तबहियों पूरा ना सिरज पावस. एह सिरजन में पूरा पौरूख पथरा जाले, बाकिर प्रान भींज जाले. ‘मड़ईया में मोर मन भींजि जाला’ सत्तन के हस्ताक्षर गीत रहुवे. भोजपुरी के मानवीय संवेदना के अमर गीत. ऊ कहीं जासु, कुछऊ सुना देस बाकिर जब ले ‘बुन्न बुन्न सिरजीं भरे नाहीं गगरी/ पथराइ पौरुख पिरिथयी पर सगरी/ पल-पल पिराला परन भींज जाला’ ना सुना देश तबले उनुका के लोग बइठे ना देव.
गोरखपुर में उनुका के कबो बइठल देखबो ना कइनी. दउड़ते रहि गइलन भर उमिर अपना गाँव सीवान ले. कवनो कार्यक्रम होखे, ऊ हाजिर रहसु. चुपचाप सुनस-गुनस आ कविता में परगट हो जासु. बंगाली जी का बाद अपना तरह के सबले प्रिय सरस कवि. केहु ना चाहत रहे कि ऊ जासु बाकिर दोकाहें चलि गइलन!
बिछरल मोसे मीत दोकाहें
चीकन चीजु रूखर गर लागै
दुश्मन लागै हित दोकाहें
मधु अस मीठ सबद सब लागै
माहुर अइसन तींत दोकाहें.
सत्तन के सपना पर शीत पड़ गइल बा. उनकर सावन अब कबो ना लवटी. उनकर घर एगो कबो ना खतम होखे वाला इंतजार में उनुका के तिकवत रही. ऊ त लवटे से रहलन.
रितु जाई सपनवा के बीत
मीत अब चलि आ घरे.
परि जाई सपनवा प सीत
मीत अब चलि आ घरे.
उनुकर घरवापसी हो सकेले उनुका संग्रह का रूप में. तीस बरीस से अधिका के रचनायात्रा करे वाला कवि के कवनो संकलन ना होखल दुख देबे वाला बा. कविता से गहिरा संबंध राखे वाला कवि के संग्रह से बेरुखी दुखे ना खिसो उपजावेले. एह आलसी मानसिकता के दर्द जब उपटेला त वश में ना रहे देव. खैर, का भोजपुरी रचना संसार एह ओरि कवनो पहल करी? भोजपुरी इलाका में बावे गोरखपुर विश्वविद्यालय बाकिर एकरा परिसर से भोजपुरी के बहरावल राखल बा. भोजपुरी के नाम पर गावे बजावे, इनाम इकरार से लेके विदेश यात्रा ले करे वाला लोगन का मन में कबो एह भाषा के लेके कवनो दायित्वबोध जागी का कबो? उमीद त राखहीं के चाहीं कि फेरू कवनो ‘सत्तन’ खाली हाथ मत जाव.
देवेन्द्र आर्य के फेसबुक सामग्री से भोजपुरी में उल्था क के प्रकाशित.


text:
भारत छोड़ो आंदोलन
भारत छोड़ो आंदोलन (Quit India Movement) जेकरा के अगस्त क्रांति भा अगस्त आंदोलन के नाँव से भी जानल जाला, 8 अगस्त 1942 से सुरू भइल एगो ब्यापक आंदोलन रहे जे भारत से अंगरेजी राज हटावे खातिर अखिल भारतीय कांग्रेस कमेटी के बंबई सेशन में महात्मा गाँधी द्वारा सुरू कइल गइल रहे।[1] क्रिप्स मिशन तबले फेल हो चुकल रहे आ गाँधी अपना भारत छोड़ो अभिभाषण में करो-या-मरो के नारा दिहलें। जद्यपि कि, ई समय दूसरा बिस्व जुद्ध के रहल, अंगरेजी सरकार भरपूर तइयार रहल आ गांधी के भाषण के कुछे घंटा के भीतर कांग्रेस के लगभग सगरी बड़हन नेता लोग गिरफ्तार क लिहल गइल। एकरे बाद कई जगह बिप्लब भइल आ गोली चलल, भारी संख्या में लोग गिरफ्तार कइल गइल आ ब्रिटिश सरकार द्वारा एह आंदोलन के दमन क दिहल गइल, हालाँकि एह में सरकार के लगभग एक साल के समय लागल।
अंगरेज सरकार के तत्कालीन वाइसराय काउंसिल (जेह में भारतीय लोग के बहुमत भी रहल), मुस्लिम लीग आ राजघराना सभ के समर्थन रहे। मुस्लिम लीग आ हिंदू महासभा एह आंदोलन के खुला बिरोध कइल आ राष्ट्रीय स्वयंसेवक संघ (आरएसएस) अलग-थलग रहल, कम्युनिस्ट पार्टी पर एह समय बैन लागल रहल आ ई बैन हटवावे आ नाजी जर्मनी के खिलाफ सोवियत के समर्थन के चलते कम्युनिस्ट पार्टी ब्रिटिश सरकार के (बिस्व)जुद्ध में समर्थन कइलस जबकि कुछ उद्योगिक मजदूर भारत छोड़ो आंदोलन में सामिल भइलें। बिना केंद्रीय नेता के ई आंदोलन ब्यापक रूप से चलल आ कई जगह पर एह आंदोलन के दौरान लोकल आजाद सरकार तक ले के अस्थापना हो गइल रहे जेह बलियाँ के नाँव गिनावल जा सके ला।[2] 1944 आवत-आवत आंदोलन समाप्त हो गइल, हालाँकि, एह से ई साफ़ हो गइल कि भारत में अंगरेजी राज के कुछ गिनल-चुनल दिन बाकी रहि गइल बा आ एकरे बाद सवाल ई ना रहि गइल कि भारत के आजादी दिहल जाय बलुक एह पर बिचार सुरू हो गइल कि सत्ता के हस्तांतरण कवना बिधा होखे।[3]
संदर्भ[संपादन]
- ↑ Lion M. G. Agrawal (2008). Freedom fighters of India. Gyan Publishing House. पप. 182–. ISBN 978-81-8205-472-1.
- ↑ Śekhara Bandyopādhyāẏa (2004). From Plassey to Partition: A History of Modern India. Orient Blackswan. पप. 418–. ISBN 978-81-250-2596-2.
- ↑ Sayed Jafar Mahmud (1994). Pillars of Modern India, 1757-1947. APH Publishing. पप. 81–. ISBN 978-81-7024-586-5.


text:
मय भोजपुरिया समाज के सादर प्रणाम ,
पिछला साल नीयन एहू साल चम्पारण में भोजपुरिया लोक उत्सव के आयोजन होखे जा रहल बा, जवन, 31 अक्टूबर के चम्पारण के रामगढ़वा, जैतापुर में होई।
एह लोक उत्सव के मुख्य आकर्षण रही – देश-प्रदेश से जुटल ख्यातिप्राप्त भोजपुरी गायक के गवनई अउर भोजपुरी के परंपरागत नाच (पवंरिया, हुड़का आ ठकरा) के शानदार प्रस्तुति। एकरा सङ्गे-संग आपन संस्कृति के प्रति नयका पीढ़ी में जागरूकता लावे खातिर से ई ‘पुरुआ प्रतिभा पहचान प्रतियोगिता-2019’ के अंतर्गत चम्पारण के अलग-अलग स्कूल से चुनाइल प्रतिभागी छात्र/छात्रा के भोजपुरी के संस्कार आ पारंपरिक गीत के प्रस्तुति।
पुरुआ परिवार सगरी श्लील भोजपुरिया मनोरंजन आ माई भाषा प्रेमी से निहोरा करता रउआ एह कार्यक्रम में बढ़ चढ़ के भाग लीं आ एह भोजपुरिया सांस्कृतिक यज्ञ के साक्षी बनीं।
सभे से सादर निहोरा बा की जरूर पहुंची एह कार्यक्रम में।
जोगीरा डॉट कॉम पऽ भोजपुरी पाठक सब खातिर उपलब्ध सामग्री
ध्यान दीं: भोजपुरी फिल्म न्यूज़ ( Bhojpuri Film News ), भोजपुरी कथा कहानी, कविता आ साहित्य पढ़े जोगीरा के फेसबुक पेज के लाइक करीं।


text:
“गंगा”, “गंगोत्री” आ “गंगादेवी” का बाद निर्देशक अभिषेक चड्ढ़ा अब अपना अगिलका फिलिम “गंगाराम जी” के तइयारी में लाग गइल बाड़न. अबही एह फिल्म के कथा-पटकथा पर काम करत अभिषेक चड्ढ़ा के कहना बा कि उनुका नज़र में गंगा से पवित्र दोसर कुछ नइखे. इहे वजह ह कि उनुका हर फिलिम के टाइटिल में गंगा शब्द जरूर जुड़ल रहेला.
कसल पटकथा आ चुस्त निर्देशन खातिर जानल जाये वाला निर्देशक अभिषेक चड्ढ़ा के खासियत ई ह कि ऊ अपना फिलिमन के एतना गहिरा डिटेलिंग करेलन कि उनुका साथ काम करे वाला हर स्टार दुबारा उनुका साथे काम करे खातिर लालायित हो जाला. इहाँ ले कि खुद अमिताभो बच्चन उनुका निर्देशकीय समुझ के मुरीद हउवन.
पिछलका तीन फिलिमन में हिंदी सिनेमा के एह महानायक को निर्देशित कर चुकल अभिषेक चड्ढ़ा के कहना बा कि अगर मौका मिलल त ऊ बड़का सितारन के लेके “गंगा किनारे वाला” नाम से एगो फिलिम जरूर बनइहे.
(रंजन सिन्हा आ स्पेस क्रिएटिव मीडिया के रपट से)


text:
जिला वाराणसी, ब्लाक काशी बिद्यापीठ। इ बलाक के पड़ाव चैराहा से बहादुरपुर जाए वाली सड़क लगभग एक किलोमीटर तक करीब पन्द्रह साल से खराब हव। इ सड़क से करीब पन्द्रह हजार लोग रोज आवल जाल करलन। इ सड़क चन्दौली आउर वाराणसी जिला के बार्डर पर होवे से इ सड़क के सुनाई नाहीं होत हव।
इहां पान के दुकान लगावे वाले राकेश पान भण्डार, अनुज अहमद, बंसराज समेत लगभग पन्द्रह लोग के कहब हव कि हमने केतना दिन से एही रास्ते से आवत जात हई। लेकिन प्रशासन भी कउनो धियान नाहीं देहलेस। इ सड़क के लेके केतना धरना प्रदर्शन भयल। विधायक से लेके पी. डब्ल्यू. डी. तक के लोग अइलन लेकिन कउनों सुनवाई नाहीं भयल। हमने के दुकान वालन के भी केतना नुकसान होत हव। अगर इ सड़क पर दस मिनट गाड़ी रूक जाला त एतना भीड़ हो जाला कि फिर बड़ी मुश्किल से हटला।
इहां के प्रधान बनारसी मल्लाह के कहब हव कि इ सड़क पर बीस साल पहिले के पत्थर बिछल हव। पानी बहे खातिर के सड़क के किनारे नाली करीब आठ लाख रूपय के खर्च से बनल लेकिन मिस्त्री आउर ठेकेदार मिल के आउर पइसा खा गइलन। अच्छा नाही बनइलन। सब पानी सड़क पर बहत हव। इ सड़क खातिर के दू बार विधायक बबन चैहान से कहली। लेकिन कउनों सुनवाई नाहीं भयल। जब तक इ सड़क के पानी ना कम हो पाई तब तक इ सड़क खराब रही। आठ महीना पहिले गंगा प्रदूषण एस. डी. पी. से कुछ लोग आएल रहलन। पूरा सड़क के सर्वे करवाए लेकिन अभहीं तक कउनों सुनवाई नाहीं भयल।
कहीं हो ना जाए दुर्घटना
जिला वाराणसी, ब्लाक काशी बिद्यापीठ। इ बलाक के पड़ाव चैराहा से बहादुरपुर जाए वाली सड़क लगभग एक किलोमीटर तक करीब पन्द्रह साल से खराब हव। इ सड़क से करीब पन्द्रह हजार लोग रोज आवल जाल करलन। इ सड़क चन्दौली आउर वाराणसी जिला के बार्डर पर होवे से इ सड़क के सुनाई नाहीं होत हव।


text:
लक्षण (सार) :-
अवसर का अनुकूल आनि के जब लोकोक्ति धराला।
जे से पहिले कथित अर्थ में चमत्कािर आ जाला॥
लोकोक्ति नाम के अलंकार तब ऊहो एक कहाला।
केशव देव आदि कुछ कविगन का ना किन्तुा सुहाला॥
उदारहण (चौपाई) :-
सेवक छेंके गद्दी जाके। स्वाामी फइले से मुँह ताके॥
सेवक राज करे मनमानी। बइठल काटे सुख से चानी॥
कवनों दल के दास बनेला। स्वाखमी के न पुकार सुनेला॥
लोकतंत्र के इहे कसौटी। गोसयाँ भुइयाँ कुकुर पुँजौटी॥
ताटंक :-
केहु लाठी बरसावे आ केहु रुपया पइसा छीटेला।
आ केहु केवल तीनि पाँच करि के चुनाव रण जीतेला॥
तब नेता निज क्षेत्र छोडि़ के नव दू गयारह हो जाला।
पाँचों अँगुरी रहत घीव में आ पव बारह हो जाला॥
बीते तेरहो करम लोग के किन्तुप कबें ना झाँकेला।
अपने बीस बने खातिर दुसरा के अनइस ताकेला॥
* * * *
जेकर लिट्टी से बन-बन रोवे फकीरवा ठोकि-ठोकि के खाला।
सेवक का घर सदा दिवाली स्वा मी का घर किंतु दिवाला॥
वीर :-
आगामी चुनाव जीते के सजी लोग बा होत तेयार।
दण्ड बइठकी लगा रहल बा देहि बनावत बा बरियार॥
ईटा पत्थर आ चप्पहल के होई धुवाँधार बरसात।
परी सहे के सब चुप हो के सहजे मिली न बारा भात ॥
सब लोहा के चना चबाई अइसन कड़ी पड़ी मुठभेर।
सुखले गरई ना मारी केहु लगी न आन्ह र हाथ बटेर厝॥
काँगरेस ऊँची दुकान के फीकी फेरु परी पकवान।
या आवा में नाद भुलाई अइसन परी वोट के टान॥
बी.पी. बाड़े थौशल हाथी ना उठला के हवे उमेद।
चनसेखर सिंह नाव पुरानी जेहि में होइ गइल बा छेद॥
दिल्ली दूर रही सबको से दालि भात के रही न कौर।
जनता दल के दालि गली ना मीआँ के मसजिद तक दौर॥
हाथी जेकर पैर न दी तब कइसे गढ़ से पइसी लोग।
तेपर बी.पी. का चक्क र में फँसि जाये के लउकत जोग॥
पंकज के ऋतु पावस बाटे लेकिन पोखरि बाटे छोट।
आ पइसा पर बिकल बराम्हखन काटि रहल बाड़े कुछ वोट॥
कवना करे ऊँट कब बइठी ना केहु जानत बिधि के खेल।
लेकिन मियाँ मुलायम का बा गाछे कटहर ओठे तेल॥
बढ़े लोकप्रियता अति आपन एकरा खातिर जज्ञ महान।
भइल एक गो जेमें दीहल गइल योग्याता के बलिदान॥
अपना पास न रहल योग्य ता अत: आन के गइल छिनाइ।
यदि बानर का घर नरही तब कइसे बया बसी घर छाह॥
मृत मण्ड ल आयोग पत्र के शंख बजाइ भइल एलान।
टके सेर भाजी आ खाजा दुओ बिकी अब एक समान॥
मंत्री पद परसाद रुप में अपना दलन में गइल बटाय।
मंत्री के संख्यार निज दल में एतना दीहल गइल बढ़ाय॥
मंत्री अधिक बिभाग थोर बा ना आँटत बा सबके कार।
हाथ गोड़ में किछउ नाहीं टकहा सोभत किंतु लिलार॥
बाछी जौन दान के होले ओकर दाँत गनल ना जात।
बिना घीव के केहु का कबहूँ ना कुजात के भात घोटात॥
प्रजातंत्र का छाती पर बा कोदो दरल जात दिनरात।
जातिबाद आ मँहगाई के पौधा बाटे सीचल जात॥
चौपई :-
सरकारी कर जा सब माफ। भइल वोट के रस्तात साफ॥
हरे फिटकिरी के ना कार। रंग चढ़ी चमकत टहकार।
कइसन बढि़याँ ई उपकार। तेपर पर माथे फरहार॥
नया अमेठी भइल तेयार। सहजे बेड़ा लागी पार॥
आन केहू के अहरा पाइ। लिट्टी आपन गइल सेंकाइ॥
घर के ना लागत बा दाम। कौन किफायत के तब काम॥
आन के पुरवा आन के घीउ। जे जेतना तक चाहो पीउ॥
चामें के बा बनल बखार। तेपर बा कुक्कुपर रखवार॥
जब आपन बाटे सरकार। दोसर के तब पूछनिहार॥
बहती गंगा के बा धार। अइसन मिली न फेरु सुतार॥
एमें उहे न धोई हाथ। जेकर भागि देत ना साथ॥
केकरा मिली मियन के वोट। एक जगह पर हो के गोट॥
एकर अबे चलत ना थाह। केकर घर भरिहें अल्लागह॥
किन्तुे मुलायम आपन मानि। और धन्या अपना के जानि॥
रातो दिन बाड़े अगरात। धरती पर बा परत न लात॥
पोखरा के न बाथ के कार। लागल तब तक ले घरियार॥
डेरा आके दिहलसि डालि। उहे मुलायम के बा हालि॥
केंचुआ छंद :-
छप्प न लाख रुपया जामा मस्जिद का जीर्णोधार
का नाम पर सरकारी खजाना से दियाइल हऽ।
सरकारी धन दे के अपना खातिर वोट किनाइल हऽ।
घलुवा में पीर एगो मन्त र बतलवले हऽ।
सबको से पहिले कानून लीले के सिखवले हऽ।
कि ला लीलऽ ई लीलऽ आ ऊ लीलऽ ।
जवन मिले तवने लीलऽ जाने भर में कुछ मत ढीलऽ।
मँहगाई का पौधा में पानी दियाता , ढेर दे के कम लियाता॥


text:
कपिल मिश्रा
कपिल मिश्रा भारत की दिल्ली राज्य की करावल नगर सीट से आम आदमी पार्टी के विधायक आ दिल्ली राज्य सरकार में जल मंत्री बाने। 2015 की चुनावन में ई अपना बिपक्षी उमेदवार के 44,431 वोटन की अंतर से हरा के चुनल गइल रहलें।
बिबाद में
मई 2017 में कपिल मिश्र, आम आदमी पार्टी के नेता आ मुखिया अरविंद केजरीवाल पर आरोप लगवलें कि पार्टी के नेता लोग चंदा के रकम के हेराफेरी कइले बा। जनता से आ चुनाव आयोग से जानकारी छिपावल गइल बा आ छोटहन कंपनी सब के साथ मिल के "मनी लाउन्ड्रिंग" कइल गइल बा। एकरा से पहिले ऊ केजरीवाल पर दू करोड़ रूपया लेवे के आरोप लगवले रहलें आ दावा कइलेन की ई लेनदेन उनके आँखी के सोझा भइल।[1]
14 मई के एक ठो प्रेस कान्फ्रेंस में आप पार्टी आ केजरीवाल पर आरोप लगावत समय मिश्रा बेहोश हो गइलें।[2] बीबीसी के रपट के मोताबिक उनके आरोप रहल की चंदा में कुल 45 करोड़ के रकम एकट्ठा भइल, जबकि वेबसाइट पर खाली 19 करोड़ देखावल गइल।[2]
संदर्भ
- ↑ "दिल्ली के पूर्व मंत्री कपिल मिश्रा के बयान के बाद आम आदमी पार्टी में मचल बवाल……". Bhojpuriya Byar. 2017-05-07. पहुँचतिथी 2017-05-15.
- ↑ 2.0 2.1 "'आप' पर संगीन आरोप लगाते बेहोश हुए कपिल मिश्रा - BBC हिंदी". Bbc.com. 1970-01-01. पहुँचतिथी 2017-05-15.


text:
जिला वाराणसी, ब्लाक चिरईगांव, गांव नरपतपुर। इहां के मुसिलम बस्ती में सौ मीटर जक तीन साल खण्डजा खातिर के मिट्टी फैंकल हव। बरसात में लोग उपे से आवे जाए में गिर जालन लेकिन का करियन मजबूरी हव कि जायके पड़ला। नरपतपुर गांव के रूकसानस, जरीना, उशमान, रमजान अली एन सब लोग के कहब हव कि खणन्जा खातिर के तीन साल से मिट्टी फेंक के ओसहीं पड़ल हव। जेकरे वजह से आवे जाए वालन के भी केतना दिक्कत होला। डर के मारे हमने छोटा लइकन के नाहीं भेजित। हरदम हमने के कलेजा कापल करला। जब बड़ा आदमी के जाय में तकलीफ होला तो छोटा लइकन के का कील जाए। हमने कई बारद प्रधान से कहली कि जइसे मिट्टी फैंकइले हई ओसहीं ईटा भी बिछवा देता तो हमनी के आराम हो जात। लेकिन जब प्रधान के समझ में आए तब तो। ओन ओन तो मुड़ के भी नाहीं देखतन।
एकरे बारे में गांव के प्रधान दूधनाथ पौहान से पूछायल त उनकर कहब हव कि अभही तक चेक नाहीं आएल हव। खणन्जा खातिर के प्रस्ताव बना के दिहले हई पइसा भी आ गएल हव। जून तक बरसात से पहिले बन जाई।
मिट्टी फेंक के छूटल सड़क
जिला वाराणसी, ब्लाक चिरईगांव, गांव नरपतपुर। इहां के मुसिलम बस्ती में सौ मीटर जक तीन साल खण्डजा खातिर के मिट्टी फैंकल हव। बरसात में लोग उपे से आवे जाए में गिर जालन लेकिन का करियन मजबूरी हव कि जायके पड़ला। नरपतपुर गांव के रूकसानस, जरीना, उशमान, रमजान अली एन सब लोग के कहब हव कि खणन्जा खातिर के तीन साल से मिट्टी फेंक के ओसहीं पड़ल हव। जेकरे वजह से आवे जाए वालन के भी केतना दिक्कत होला। डर के मारे हमने छोटा लइकन के नाहीं भेजित। हरदम हमने के कलेजा कापल करला। जब बड़ा आदमी के जाय में तकलीफ होला तो छोटा लइकन के का कील जाए। हमने कई बारद प्रधान से कहली कि जइसे मिट्टी फैंकइले हई ओसहीं ईटा भी बिछवा देता तो हमनी के आराम हो जात। लेकिन जब प्रधान के समझ में आए तब तो। ओन ओन तो मुड़ के भी नाहीं देखतन।


text:
जिला वाराणसी, ब्लाक चोलापुर, गांव कमना प्राथमिक स्वास्थ्य केन्द्र। कहे के त इ स्वास्थ्य केन्द्र हव। पर इहां एको दवाई ना मिलत। आउर दवाई कभी सड़क पर फेकल रही तो कूड़ा तो कभी कुंआ में फेके खातिर दवाई रही देवे खातिर नाहीं। गांव में पुछले पर रीता, दुर्गावती, सन्तोष, पुष्पा इ लोग बतइलिन कि जब इहां बच्चा होई त सबसे पइसा लेवलन अगर कोई के बुखार भी रही त दवाई ना दिहन लेवलिन अगर कोई के बुखार भी रही त दवाई ना दीहन सुई तक के पइसा लेवलन एसे अच्छा तो प्राइवेट हव। जब पइसा देवे के हव त हम कहीं भी इलाज करा लेब। एही से अब कोई जल्दी इहां से दवाई नाहीं ले जात। अगर कभी चेकअप भी करिहन तो सब दवाई बहरे से लिख दीहन। अबही सुशीला ए.एन.एम. 26 फरवरी 2013 नियुक्त भइलिन हे ओनसे पुछले पर बतइलिन कि हमके एकरे बारे में ज्यादा कुछ तो ना मालूम हव। लेकिन इहां दवाई ना मौजूद हव। बस टीकाकरण आउर बच्चन क विटामिन के घोल रखल हव वही ऐसे समय में मौजूद हव।
गांव के प्रधान धर्मेन्द्र के कहब हव कि इ अस्पताल के अजगरा में नियुिक्त भयल रहल लेकिन जगह न मिले से कमना बबियॅाव में बनल हव। आउर अइसन कउनों बात नहीं हव गांव के लोग का जनीहन एकरे बारे में।


text:
आजमगढ़ मंडल
आजमगढ़ मंडल भारतीय राज्य उत्तर प्रदेश के एक ठो प्रशासनिक मंडल (कमिश्नरी) बाटे। आजमगढ़ मंडल के गठन 15 नवंबर 1994 के, उत्तर प्रदेश के 14वाँ मंडल के रूप में भइल।[1]
एह मंडल में कुल तीन गो जिला आवे लें:
आजमगढ़ मंडल के उत्तर ओर गोरखपुर मंडल, पच्छिम ओर फैजाबाद मंडल आ दक्खिन ओर वाराणसी मंडल बा, पूरुब ओर एह मंडल आ उत्तर प्रदेश के सभसे पूरबी जिला, बलियाँ के सीमा बिहार राज्य के साथ बने ले।
आजमगढ़ मंडल के प्रमुख शहर आ कस्बा सभ में, मुख्यालय आजमगढ़ के अलावा लालगंज, मोहम्दाबाद, मऊ, रसड़ा, बेल्थरा रोड, सिकंदरपुर आ बलियाँ बाने।
इहो देखल जाल[संपादन]
- उत्तर प्रदेश के मंडल सब
- उत्तर प्रदेश के जिला सभ के लिस्ट
- गोरखपुर मंडल - पुराना समय में जेकर हिस्सा आजमगढ़ मंडल रहल।
संदर्भ[संपादन]
- ↑ "Azamgarh NIC". Azamgarh.nic.in. पहुँचतिथी 2017-03-23.


text:
झरना
झरना एक किसिम के थलरूप होला जहाँ कौनों नदी के पानी अचानक ऊँचाई से लगभग खड़ा ढाल के सहारे नीचे गिरे ला।[1][2] एह थलरूप में निर्माण नदी भा जलधारा के रस्ता में कौनों किसिम के बेवधान के कारण होला। झरना के रूप कई किसिम के हो सके ला, ई एकही सिंगल धारा के रूप में हो सके ला भा कई गो धारा में छितरा के गिरे वाला हो सके ला; एक्के बेर में पूरा पानी ऊपर से नीचे आवे वाला (सिंगल ड्रॉप) वाला हो सके ला भा सीढ़ीदार तरीका के कई टुकड़ा-टुकड़ा में पानी नीचे गिर रहल होखे (कैस्केड झरना) अइसन भी हो सके ला। झरना, जेह में पानी लगभग खड़ा ढाल के सहारे गिरे ला, ओकरा से कम ढाल वाला बाकी तब्बो बहुत तेज बहाव वाला थलरूप के अंगरेजी में रैपिड के नाँव से जानल जाला।
आमतौर पर झरना नदी के रास्ता में आवे वाली कड़ेर आ मुलायम चट्टान के अगल बगल पावल जाए से बने लें जहाँ मुलायम चट्टान जल्दी कट के बह जाले आ कड़ेरकी चट्टान बचल रह जाले जेकरा ऊपर से पानी खड़ा-खड़ा नीचे के ओर गिरे ला। एकरे अलावा अउरी कई तरह के कारन से झरना के निर्माण हो सके ला।
भूगोलीय चक्र (जेकरा के नदी द्वारा कटाव चक्र भी कहल जाला) में झरना के नदी के युवाअवस्था के थलरूप मानल जाला। इहो मानल जाला कि आमतौर पर झरना छोट-छोट जलधारा आ नद्दी सभ के बिसेस्ता हवे, हालाँकि, कुछ बहुत बिसाल नदी सभ भी झरना बनावे लीं जइसे कि नियाग्रा के झरना।[3]
प्रकार[संपादन]
झरना के पानी कवना तरीका से ऊपर से नीचे उतरत बा, एह पूरा चीज के रूप आ आकृति कवना किसिम के बा, एह आधार पर झरना सभ के कई प्रकार बतावल जाला। नीचे कई स्रोत[4][5][6] से इनहन के नाँव आ बिबरन ले के प्रस्तुत कइल गइल बा:
- प्लंग (Plunge)
अइसन झरना जेह में पानी एकदम से सीधा नीचे के ओर गिरे आ पाछे के चट्टान रुपी देवाल से बहुत संपर्क न रहे। एह अरथ के अनुसार ई लटक झरना भी कहल जा सके ला।
- कैस्केड (Cascade)
पानी कई धारा में बंटे ला आ फिर जुड़े ला। मने कि अइसन झरना जेह में चाकर छितराइल रास्ता में बीचा बीचा में चट्टान के उभार देखाई पड़े। इनहन के छितरा झरना कहल जा सके ला।
इहो देखल जाय[संपादन]
संदर्भ[संपादन]
- ↑ Editors, The. "Waterfall | geology" (English में). Britannica.com. पहुँचतिथी 2018-05-11.
- ↑ "waterfall Meaning in the Cambridge English Dictionary" (English में). Dictionary.cambridge.org. 2018-05-07. पहुँचतिथी 2018-05-11.
- ↑ Grove Karl Gilbert; Albert Perry Brigham (1902). An Introduction to Physical Geography (English में). D. Appleton.
- ↑ "How Many Types of Waterfalls Are There?". WorldAtlas.com. पहुँचतिथी 2018-10-04.
- ↑ "Waterfall types". Suomenvesiputoukset.fi. पहुँचतिथी 2018-10-04.
- ↑ "Eastern Waterfall Guide - Waterfall Classification". Aria-database.com. पहुँचतिथी 2018-10-04.


text:
जोगीरा डॉट कॉम (www.jogira.com) के कोशिश बा की रउवा लोगन के भोजपुरी के प्रती लगाव बढ़ावल जाव वोही मकसद से जोगीरा डॉट कॉम पर भोजपुरी शब्दकोश पेज बनावल गईल बा, भोजपुरी के शब्द के जानकारी बढ़े आ जे भोजपुरी नइखे जानत भा जाने के इच्छा रखत बा त वो लोग ख़ातिर भी इ पेज बहुत उपयोगी बा।
जोगीरा डॉट कॉम के लगातार कोशिश कर रहल बा कि भोजपुरी के गौरवशाली अतीत के फेर से परिभाषित कऽ के, भोजपुरी के छवि के आपन देस के साथे-साथ दुनिया के बाकी हिस्सा में भी पुनर्जीवित कईल जाव। ई काम में रउरा सब के सहयोग के साथ जरुरी बा, एह से रउरा सभे से निहोरा बा की “जोगीरा डॉट कॉम” से जुड़ी आ आपन भासा भोजपुरी के आगे बढ़ावे में टीम जोगीरा के मदद करीं।
जरूर पढ़ीं: भोजपुरी सीखे : Learn Bhojpuri
अगर रउवो लगे भोजपुरी शब्दन के संग्रह बा त जोगीरा डॉट कॉम के भेज दीं, राउर शब्द भोजपुरी शब्दकोश : Bhojpuri Dictionary पर जोड़ दीहल जाई।
भोजपुरी शब्दकोश : Bhojpuri Dictionary
रउवा खातिर:
भोजपुरी मुहावरा आउर कहाउत
देहाती गारी आ ओरहन
भोजपुरी शब्द के उल्टा अर्थ वाला शब्द
कइसे भोजपुरी सिखल जाव : पहिलका दिन
कइसे भोजपुरी सिखल जाव : दुसरका दिन
कइसे भोजपुरी सिखल जाव : तिसरका दिन
कइसे भोजपुरी सिखल जाव : चउथा दिन
कइसे भोजपुरी सिखल जाव : पांचवा दिन
कइसे भोजपुरी सिखल जाव : छठवा दिन
कइसे भोजपुरी सिखल जाव : सातवा दिन
कइसे भोजपुरी सिखल जाव : आठवाँ दिन
ध्यान दीं: भोजपुरी कथा कहानी, कविता आ साहित्य पढ़े खातिर जोगीरा के फेसबुक पेज के लाइक करीं


text:
विकिपीडिया:प्रस्ताव द्वारा हटावल
प्रस्ताव द्वारा हटावल (Proposed deletion भा PROD) अइसन प्रक्रिया हवे जेह में कौनों लेख भा फाइल के गैर-बिबादित हटावे के काम के रूप में सुझावित कइल जा सकत बा। ई आम तरीका, हटावे खाती चर्चा के अलावा आसान तरीका हवे ताकि अइसन पन्ना सभ के आसानी से (बिना कौनों जटिलता के) हटावल जा सके, जवन जल्दी हटावे के पैमान पर ना आवत होखें लेकिन निर्बिबाद रूप से हटावे लायक होखें।
एह तरीका के इस्तेमाल तबे होखे के चाहीं जब, हटावे के काम पर बिबाद होखे के गुंजाइश न बुझाय। ई हटावे के चर्चा (Afd या Ffd) के साथ सझियाई में कबो ना इस्तेमाल कइल जाये के चाहीं। केहू भी प्रयोगकर्ता अइसन प्रस्ताव के बिरोध क सकत बा, एकरा खाती बस टैग वाली टेम्पलेट के हटावे के होला। एक बेर एतराज के कार्रवाई फिर हमेशा खाती ओह लेख भा फाइल के एह तरीका से हटावे के संभावना रद्द क देले।
नामांकित पन्ना कम से कम सात दिन ले नामांकित रहे ला; अगर केहू ऐतराज न करे, प्रबंधक समीक्षा क के लेख के हटा सके लें।
धियान देवे के बात ई बा कि एह तरीका से अइसन पन्ना सभ ना हटावल जा सके लें जिनहन पर पहिले हटावे खाती चर्चा (हचर्चा) हो चुकल बा, या अइसन लेख भा फाइल जिनहन के एक बेर हटावे के बाद दुबारा स्थापित करे के अनुरोध पर वापस ले आइल गइल बा (यानी अनडिलीट कइल गइल बा)।
जीवनी लेख अपवाद बा, BLPPROD: अइसन लेख जेह पर से BLPPROD-टैग हटावल जा चुकल रहल, उहो PROD टैग आ बाकी ऊपर बतावल प्रक्रिया के तहत हटावल जा सके लें।
प्रस्ताव द्वारा हटावे के काम, खाली मुख्यनाँवस्थान में बनल लेख, लिस्ट या बहुअर्थी पन्ना सभ पर, आ फाइल नाँवस्थान में रखल चीज पर लागू होला। एकरे द्वारा अनुप्रेषण, टेम्पलेट, श्रेणी, प्रयोगकर्ता पन्ना या फिर अन्य कौनों नाँव स्थान में बनल पन्ना के ना हटावल जाला।
इहो देखल जाय[संपादन]
- श्रेणी:पुरान हटावे खातिर प्रस्तावित लेख
- श्रेणी:हटावे खातिर प्रस्तावित – एह श्रेणी में, हटावे खातिर प्रस्तावित चीज खोजल जा सके ला।
- श्रेणी:सगरी हटावे खातिर प्रस्तावित लेख


text:
परनाम ! स्वागत बा राउर जोगीरा डॉट कॉम प, आयीं पढ़ल जाव विवेक सिंह जी के लिखल भोजपुरी कहानी भरम (Bhojpuri Kahani), रउवा सब से निहोरा बा कि पढ़ला के बाद आपन राय जरूर दीं, अगर रउवा विवेक सिंह जी के लिखल भोजपुरी कहानी अच्छा लागल त शेयर आ लाइक जरूर करी।
भरम के महल जब ढहल तs मन अऊर आत्मा दुनु देह छोड़ के दू राह जाये लागल।आखिर ई भरम में देह के का दोस रहे? ई देह त खाली एगो आकार बा? ई सिरिजनात्मक माटी पर एक दोसरा के जाने-बुझे आ समझे के आधार मात्र बा।
धूनी के लपट से निकलत छोटी-छोटी लुत्ती देखत हम ई सवाल अपना सोझा बइठल देवस्वरूप तपस्वी से पूछनी।तपस्वी के लिलार पर एतना तेज रहे कि उनका मुँह से आँख हटावे के मन ना करे। उनका लिलार के चमक हमरा आँख के ऊ जोती देव जवन हम शब्द में नइखी बता सकत। खाली अनुभव कर सकत बानी आ ऊ तेज से एगो दिव्य ज्ञान के पूँजी बिटोर सकत बानी।
तपस्वी जी अपना आसन पर एकदम निश्चिंत बइठल अपना अंदर एगो गहिर साँस भरत कहनी-
“”तहर बात सही बा। कवनो क्रिया के जरिया देह बा आ देह के हर एगो अंग ऊ क्रिया में हिसेदार होला।
बाकिर भरम का ह.? एक तरह से कुछो ना ह भरम आ ना समझऽ त भरम सब कुछो बा ए मुअल जगत (मृत्युलोक) में।तू ठीक हमरा सोझा बइठल बारऽ, हम तहरा सोझा, ई सिरिष्टी के छोट छोट कर्ण से बनल आकार रूप में हमनी एक दोसरा के सोझा बानी जा। लेकिन इहो भरम में बा.? खाली सोचे के शक्ति पर टिकल बा।तू सबकुछो पा सकत बारऽ आ नाहिंयो पा सकेलs।
भोजपुरी किताब पढ़ें भा डाउनलोड खातिर क्लिक करि
काहे कि सबसे बड़का ब्रामण्ड हर आदमी के मूड़ी में बा? चाहे ऊ रचनात्मक, कलात्मक भा दिव्यात्मक होखो।सब कुछो के पावे ख़ातिर खाली सोचे के दरकार होखे के चाही उहो सोच के ऊ दरकार जवन खुदे के विचार से ऊपर हो।जवन सोच हम सोची ऊ हमरा मिले हम पाइ काहे कि सोच त मूड़ी में होला जवन दिमाग के रूप ह आ जवन सोच हमनी अपना मूड़ी के ब्रम्हांड से निकालेम जा उहे सोच साँच होके हमनी लगे ब्रम्हांड फेरु से भेज दी।
लेकिन ई खाली करम के रेखा पर चलके पावल जा सकत बा बाकिर सोच बदले के ना होई एकदम कठोर रूप देवे के होई अपना आपके, अपना सोच के आ अपना आत्मा के औघड़ बनावे के होई तब ई सिद्धि मिली।'””
एतने कह के तपस्वी जी अपना धूनी में घिउ के साथे कुछ मिलवनी आ धूनी के लहोक अउर उफने लागल।धूनी के कगरी से लुत्ती जइसन तलफत राखी अपना बाँहि अऊर लिलार पर रगड़ लेनी।
हमु आसन मार हाथ जोड़ उहाँ के सोझा बइठल रही। हमरा अंदर उफनत हर घरी बहुत सगरो सवाल बार बार हमर जीभ के कंठ, तारु आ दाँत से टकरावत कुछ ना कुछ शबद मुह से निकाल देव।
हम फिरू पूछनी-
“” अच्छा तपस्वी जी रउवा मुअल जगत काहे कहनी ह। हमनी सब त एगो जीव के रूप बानी जा आ ई जीव जगत मुअल कइसे हो गइल आ ई जगत मुअल बा त ई जगत में एहर ओहर घुमे वाला जीव ख़ातिर कवन अइसन डोर बा जवन सबके एक दोसरा के बान्ह के रखले बा?’
तपस्वी जी अपनी झोरी से कुछ निकाल के धुनी में डलनी आ तब कहनी-
“”हँ, ई मुअल जगत ह काहे कि इहाँ सब कुछो एक ना एक दिन खतम हो जाई। एजा कुछो ना रही। रही तs बस परेम…।
हँ, परेम जवन ई मुअल जगत पर रहे वाला सगरो जीव के एगो डोरा से जोड़ले बा चाहे ऊ कवनो जीव होखो परेम के राहे सब केहू एक दोसरा पर आश्रित बा आ मुअल जगत में सबके जवन सबसे सुनर आ पवितर बरदान मिलल ऊ परेम बा। सभे परेम के अधीन बा। कवनो अइसन रिस्ता नइखे जवन परेम से ना बन्हल होखे।
जब परेम सब कुछो से अभिन होके परान में ढुक जाए त समझ लीहS कि ऊ अमरत्व के अमरित पा गइल बा।आ ई मुअल जगत से कही ऊपर ओकर पद हो गइल बा।
केहू, केहू से परेम करे बाकिर ऊ परेम निस्वार्थ आ त्याग से भरल होखे के चाही।जइसे कि एगो माई के अपना लइका, अपना परिवार से बिना स्वार्थ के परेम होला। एगो सच्चा भगत के अपना प्रभु, अपना रचइया के चरण रूपी धूरि के दर्शन ख़ातिर बिना स्वार्थ के परेम होला।अउर ह एगो परेमी अपना परेमिका से बिना कामना के परेम करेला। उहे परेम परमेश्वर के रूप मानल जाला आ उहे परेम बाद में जाके ऊ परम जगत के राह देखावेला फिरो ई मुअल जगत से छुटकारा मिलेला ।
चिमटा से धूनी में जरत लकड़ी के फोरत तपस्वी जी आपन बात पूरा कइनी।
हम एकदम से भकुआ गइल रही परेम आ मुअल जगत के परिभाषा सुनके।काहे कि ई सब हमरा मूड़ी के ऊपरे ऊपर निकल जात रहे।हम त जतरा पर रही। अपना सपना के साँच करे के जतरा पर।लेकिन ई भादो के महीना हमरा जतरा में अकास से बरखा बरखाके हमर आ हमरा सपना दुनु के सउतिन बन गइल रहे।जब जतरा सुरु करी ई करिआ-करिआ बदरी आपन छाव देखावत आ जाव आ भरपूर बिना पइसा के नाच देखा जाये।
हमर सपना रहे अपना आप के जाने के। ए मुअल जगत के पहिचाने के बहुत सब सवाल के जबाब समझे के।लेकिन घर के घरगीजन से कइसे- कइसे कर के हम निकलल रही, ई हमहीं जानत रही।
हम घर-गिरहस्थी से अगुता के आपन करम योग के राह छोड़ एकदम से सन्यासी योग में जाये ख़ातिर उतारु हो गइल रही। घर में मेहरी, लइका, लइकी, बाबू, माई सभे के छोड़ हम ई राह पर चल देले रही, हम फेरु कुछ पूछे वाला रही तब तक तपस्वी जी हमरे से पूछ देनी-
“”बच्चा तू कहाँ जात बारऽ आ कवना चीज के खोज में बारS? तहर घर कहाँ परी, नाव का हs, अइसन अनेको हमरा से सटल प्रश्न रहे जवन तपस्वी जी कइनी।””
बाबा हम बिहार से बानी। हमर नाव अमर हs आ हम ए मुअल जगत के स्वरूप आ आपन जिज्ञासु मन के जानल चाहत बानी। अइसन का ई जगत में बा जवन हमरा के मिली त पूरा अर्थहीन जीवन के अर्थ मिल जाई।””
हम आपन परिवारिक बात ना बता के मन के ऊदवेगन पोथी खोल के रख देनी तपस्वी जी के सोझा।
तपस्वी जी अब चिलम से गाजा के कस लगइनी। चिलम के मुह पर अंगारी चमके लागल आ कुटिया धुँआ धुँआ हो गइल।
फिरो हमरा ओर चिलम बढ़ावत बोलनी-
“”हम तहरा के सब बता देले बानी। ए मुअल जगत में कुछ पावे के इछा रखत बारS त ऊ इछा परेम के राखऽ। काहे कि परेम मिली त ई परम जगत से मुअल जगत में बेर बेर आवे जाये से छुटकारा मिल जाई।””
बाबा ई परम जगत का ह..? हम फेरु एगो सवाल कर देनी आ चिलम से दम मारे के मनाही।
हम शहर से पचास कोस दूर एगो जंगली आ पहाड़ी रस्ता में पैदल जतरा पर रही, जवना के नतीजा आज मुसलाधार बरखा में ए एकांत आश्रम के सहारा लेवे के पड़ल। ए आश्रम में अनेको तरह के कुटी बनल रहली सन, जवना में ई कुटी बहुत महीन कारीगरी से बनावल गइल रहे। ए आश्रम के सुनरता कवनो दिव्य जगत से कम ना लागत रहे।
इहाँ चित शांत त जरूर रहे लेकिन कुछ शांत जगह भयावनो होला। ई बात हमरा करेजा से बेर बेर आवाज देव।
तपस्वी जी जिलम के कस फिरो लगइनी आ बोलनी-
“‘ परम जगत ऊ जगत ह जवन सीधे परमपिता परमात्मा से जोड़ेला।सब कुछो उनके से शुरू होला आ उनके में खतम हो जाला। जे केहू ओ जगत खेवइया से परेम कर ली ओकर डेंगी पार लाग जाई आ मुअल जगत में बेर बेर आइल छूट जाई।””
ई सब बात से हमर चित के तनी शांति मिलत रहे, तबे हमर नजर अपना गटई पर बान्हल घड़ी पर पड़ल। साम पाँच बजे के बइठल-बइठल रात के आठ कब बज गइल पते ना चलल।अब बरखा बन्द होगइल रहे तपस्वी जी अपना एगो चेला के बोला के कहनी-
“”जीवट महाराज ए बच्चा के खाना खिया के विश्राम करावे के ले जाईं।””
हम उठनी, आपन खादी के जोड़ा उठइनी आ तपस्वी जी के पाँव छूवनी आ जीवट महराज के साथे दोसरा कुटिया में आ गइनी।
ऊ आश्रम में मुस्किल से बीस गो से पचीस गो सन्यासी होइहे आ ऊ सबके मेठ तपस्वी जी रही। हम जीवट महराज से तपस्वी जी के बारे में पूछनी।
“”महाराज जीवट जी ऊ तपस्वी जी कबसे सन्यासी बानी आ उहाँ के नाँव का ह?””
जीवट महाराज हमरा के पतई से बनल दोना में धूनी में पाकल फुटौरा के साथे मूंग आ अरहर के मेलवनी दाल देत कहनी-
“”गुरु जी महाराज छोटपन से सन्यासी हो गइनी। उहाँ के बहुत सगरो सिध्दि पा गइल बानी। इहाँ के नाँव परेमानन्द महाराज हs।”
एतने कह के जीवट महाराज चल गइनी। हम खाना खइला के बाद सूते ख़ातिर कुश के चटाई भुइयाँ बिछाके सुत गइनी।लेकिन आँखिन में अब नींन कहाँ रहे। बेर-बरे आँख मुदला पर परेमानन्द जी के अलोकिक ज्ञान आ दिव्य तेज मुँह आँखिन के सोझा आ जाये।
मन मे अब बिचार उफने लागल कि काहे ना हम परेमानन्द जी से दीक्षा ले ली आ इहे आश्रम में परमात्मा के परेम में मगन हो जाईं।परेम के परिभाषा आ मुअल जगत के सार जानके हम फेरु भरम आ घर-गिरहस्थी के जाल में काहे फँसी। अंतिम बेर में खुदे के बतकुचन से हम इहे फइसला कइनी कि काल भोरे महाराज जी से हम दीक्षा लेवे के बात करब।
इहे सब उधेड़बुन मे रात जवान हो गइल रहे। भादो के अन्हरिया रात जवना में परेतो अपना परछाई से डेरा जाये। झिंगुर के एक मेल आवाज कवनो झुनझुना से कम ना आवत रहे, उहे रह-रह के कबो सियार बोले त कबो उरुआ। जंगल आ पहाड़ के बीच बनल ए आश्रम में राति के बेर का सुनाई दी? हँ, तनी दूर पर पहाड़ से गिरत छोट झरना से पानी जवन मधुर आवाज में राग अलापत रहे, जवना से हमर चित्त ओ राग में घुसल चाहत होखे।
हमरा आ प्रकृति के मधुर मेल में हमरा केहू के चिल्लाए के आवाज आइल। हम अपना कुटिया से निकल ओ आवाज के ओरी झटकल गइनी। ऊ चिल्लाहट अऊर कहियो से ना बल्की परेमानन्द महाराज के कुटिया से आवत रहे। जब हम ओ कुटिया में बनल एगो छोट मौका से झकनी तs हमर सास रुकल के रुकल रहि गइल आ आँख फाटल के फाटल।
परेमानन्द महाराज एगो हाथ मे अंग्रेजी ठर्रा के बोतल आ एगो हाथ से कमसिन ऊमिर के लइकी के बाँहि पकड़ले रही। लइकी आपन इज्जत बचावे ला चिल्लात रही आ परेमानन्द जी ठर्रा के निशा में ए भदावरी के करिआ रात में ओ मासूम के जिनगी करिआ कइल चाहत रहले।
परेमानन्द पूरा निशा में बोलले-
“”अरे कहाँ भागत बारू? हम तहरा के एगो जोग सिखावल चाहत बानी आ तू हमरा से डेरात बारू? बस एक बेर तू हमर बात मान जा आ हमरा के अपना में खो जाए दs।हम तहरा के बहुत बड़की जोगन बना देम। तहरा एगो सन्देस पर हमर आश्रम के चेला सब तहरा आगे पीछे डोले लगिहें।””
ऊ लइकी आपन बाँहि छोरावत आ रोअत गिलगिलात बोललि-
“”अरे छोड़ दs हमरा के छोड़ दs। हम तहर का बिगडले बानी? तू त हमरा बाबू जी जइसन बारS। हमरा के इहाँ से जाये दs, छोड़ दs हमरा के।””‘
लेकिन परेमानन्द निशा में धुत रहले। ऊ अब लइकी के साथे बलबस्ती पर उतारू हो गइले।लइकी रोअत गिलगिलात रहे लेकिन परेमानन्द के कान कामना के उतेज में बहिर आ आँखि अन्हरिया गइल रहे।हमरा से अब रहल ना गइल। हम ओ टाटी के चिरत अंदर आ गइनी। जब परेमानन्द हमरा के देखले त उनकर रंग उड़ गइल आ लइकी के परान में परान आइल।
अब ऊ लइकी आपन बाँहि छोड़ा के हमरा पीठ के पीछे आ गइल आ हम परेमानन्द से बोलनी-
“हम त आपके आपन गुरु बनावे के सोचत रही। लेकिन, आप त बहुत नीच अउर घटिया बानी। ए धरम आ ज्ञान के नाव पर आप जवन ई कांड करत बानी ऊ एकदम से धरम आ इंसानियत के विश्वास के तार तार करत बा।आपके ज्ञान से आपके चरितर एकदम अलगे बा अउर एक बात अब ई लइकी के आप का आपके ए आश्रम के चेला सबो ना छू पइहे।”
परेमानन्द ठर्रा के बोतल फोड़ ओकर चोख आकार लेके हमरा ओरी बढ़त बोलले-
‘”‘ अब त तहरो खेला खतम करे के पड़ी बाबू, काहे कि तू हमर भेद जान गइल बार।””
एतने कह के परेमानन्द हमरा पर झपटले। हम उनकर गटई पकड़ लेनी आ ऊ बोतल के टुकी के छीना-छिनी में ऊ टुकी परेमानन्द के पेट मे धस गइल आ ऊ कहँरत जमीनी पर गिर गइले।
हम ओही बकत ओ लइकी के हाथ पकडले आश्रम से भाग निकलनी। तकरीबन तीन घन्टा लगतार चलला के बाद भोर के लाली देखाई दिलस आ शहर के ओर जात रस्ता मिलल। हम ओ लइकी के शहर के ओर जात एगो गाड़ी पर बिइठा देनी।
अब हमरा आँखिन में खाली आपन परिवार, आपन बच्चा, आपन माईं-बाबू आ घर-गिरहथी लउकत रहे। करमयोगी से हम कहाँ जोगी बने चलल रही। ए बात के बोध अब हमरा होत रहे।
आज फिरो एक बेर भरम के महल ढहल रहे। भरम का ह ई हमरा बुझात ना रहे। काहे कि परेमानन्द के ज्ञान में भरम रहे कि उनका कामरूप चरितर में भा हमरा अपना करम के योग से जोगी बने के बिचार में भा परेम के ओ डोर में, जवन परम जगत में परमात्मा से मिलावत ए मुअल जगत से छुटकारा देत रहे।
हम इहे सोचत अपना घरे के ओर चल दिहनी।।
(धयान दी~ इ कहानी भोजपुरी तिमाही ई पत्रिका सिरिजन के अंक-५ में छप चुकल बा ।इ कहानी लिखाईल १६-०६-२०१९ के आ प्रकाशित भइल ०१-०७-२०१९ के।)
✍विवेक सिंह, सिवान।
विवेक सिंह जी के अउरी रचना पढ़ें खातिर क्लिक करीं
इहो पढ़ीं
भोजपुरी गीतों के प्रकार
भोजपुरी पर्यायवाची शब्द – भाग १
भोजपुरी पहेली | बुझउवल
भोजपुरी मुहावरा और अर्थ
अनेक शब्द खातिर एक शब्द : भाग १
लइकाई के खेल ओका – बोका
भोजपुरी व्याकरण : भाग १
सोहर
ध्यान दीं: भोजपुरी फिल्म न्यूज़ ( Bhojpuri Film News ), भोजपुरी कथा कहानी, कविता आ साहित्य पढ़े जोगीरा के फेसबुक पेज के लाइक करीं।


text:
के कहेला कि आसमान में सुराख ना हो सके. बस तबियत से एगो ढेला फेंकला क जरूरत बा. गैर फिल्मी माहौल से फिलिमन में घुसल आसान ना होखे बाकिर एकरा के वास्तविक रूप देबे में लागल बाड़ी सिनेमा भोजपुरी क नवोदित अदाकारा सिमरन कौर. हालांकि सिमरन ला ई राह आसान ना रहुवे. व्यवसायिक पृष्टभूमि से आवे वाली सिमरन के फिलिमन में आवे खातिर सबले पहिला लड़ा घरे में लड़े पड़ल, बाकिर ऊँच महत्वाकांक्षा आ कलाकार क मन आखिर कब ले चुप बइठीत. ढेरे मशक्कत क बाद परिवार क मंजूरी मिलल. फेर का रहे, सिमरन अपना सपना में रंग भरल शुरू कर दिहली. कोशिश सफल भइल निर्देशक पारस सिंह क फिल्म ‘तन तुलसी मन गंगा’ में अभिनेत्री बन के. एह फिलिम में ऊ दीपक दूबे क साथे रहली.
अपना कॉलेज में बारहवीं में पढ़त घरी दू तीन गो नृत्य आ गीत ला सिमरन के पुरस्कार मिलल रहुवे. अतने ना मुम्बई में वाई एन सी ए आयोजित नृत्य संगीत प्रतियोगिता में नृत्य ला पहिलका इ गवनई ला दुसरका जगहा पर आइल रही सिमरन.
सिक्ख परिवार में जनमल सिमरन क शिक्षा दीक्षा मुम्बईए में भइल. अब ले एगो फिलिम में काम कर चुकल सिमरन मानेली कि अबहीं त शुरुआत भइल बा असल त बाकी बा. अबहीं जिनिगी में अनेके इम्तिहान देबे क बा.
सिमरन चाहेली कि फिल्म इंडस्ट्री में लोग बाग उनुका के नीमन हसीन अदाकारा क रूप में जानसु. चाहेली कि उनुकर मेहनते उनुकर पहि्चान बने. फिल्हाल सिमरन मशहूर निर्देशक शाद कुमार क गौतम गोविन्दा, ‘भईल तोहरा से प्यार आई लव व्यू,’ आ दू गो अनाम फिलिमन में काम कर बाड़ी, आ एह घरी भईल तोहरा से प्यार क शुटिंग में व्यस्त बाड़ी.
(दिनेश यादव के रपट)


text:
बतबनवा के बतकुच्चन कइल दोसर बाति ह आ घुरचियाह के घुरपेंच बतियावल दोसर. बतकुच्चन करे वाला बाते बात में सामने वाला के कुछ बता देबे के कोशिश करेला. जबकि घुरचियाह आदमी प्रपंची होला आ ओकर घुरपेंच बतियवला के पीछे ओकरा नियत के खोट होला आ ऊ सामने वाला के बुड़बक बना के आपन मकसद निकाले का फेर में रहेला. हाल का दिन में घुरपेंच बतियावे वाला ढेर लोग के दर्शन करे के सौभाग्य मिलल आ ओह लोग के घुरपेंचो के. सोझ से सोझ बाति के ऊ लोग अइसन घुरपेंचिया देत रहे कि सामने वाला के ओह घुरपेंच से निकले के राहे ना लउकत रहे. पेंच त अपने घुमवदार होला आ जब ओकरो के अउर घुमा दिहल जाव तब का कहे के ! एक त काली अपने गोर ऊपर से लिहली कमरी ओढ़. घुरपेंच बतियायेवाला घुरचियाहन के भेस भूसा से कुछ पता ना चले. कुछ त उज्जर धपधप पहिरले रहेले सँ त कुछ गेरुओ में भेंटा जइहें सँ. कहीहें सँ कुछ अउर बाकिर ओकर मतलब रही कुछ अउर. अब एह घुरपेंच का फेर में सामने वाला के हालत ऊ हो जाव जवन लड़िकाईं मे घुमरी परउवा खेले में हो जात रहे. केहू के अतना घुमा दीं गोल गोल चक्कर में कि ओकरा घुमरी आ जाव, एकरे के घुमरी परउवा कहल जाले. घुमरी मतलब वर्टाइगो, मोशन सिकनेस. अब अंगरेजी के एह मोशन आ संसद में पेश होखे वाला मोशन का बीच कवनो संबंध होखो भा ना दुनु घुमरी परउवा खेलावत लागेला. आ जब लड़िकाई के खेल इयाद आइल त घुघुआ माना कइसे भुला दिहल जाव. लड़िकन के अपना ठेहुना पर सुतवले दादा दादी नाना नानी के तरह घुघुआ माना उपजे धाना, नया भिति उठेला पुरान भिति ढहेला कहत सुता देत रहे. कुछ ओही तरह एह बीच एगो बुढ़ऊओ के देखनी जा जे सरकारे के घुघुआ माना खेला दिहलें आ बदलाव के एगो नया बयार बहा दिहलें. अलग बाति बा कि आजुकाल्ह के लड़िका लड़िकी अतना सयान हो गइल बाड़ी सँ कि अपना अभिभावकन के तिगिनी के नाच नचावे के ताकत राखेली सँ. सरकारो बुढ़ऊ के आपन खेल देखाई अतना तय बा आ शायद एही चलते ऊहो कहले बाड़न कि अबही त इन्टरवल भइल बा. कहानी अबही बाकी बा, ससपेंस क्लाईमेक्स सब कुछ. तबले घुरपेंचात रहीं. आ घरघुसना घतियाहन से बाँचत रहीं.
2 Comments
-
घुरपेंचियाह के घौंचियाहो कहल जाला।
-
घुघुआ माना इयाद बा जी।
You must log in to post a comment.


text:
भोजपुरी सुपर स्टार विनय आनन्द आ मोनालिसा के जोड़ी स्क्रीन पर हमेशा जमेला. एह जोड़ी के पिछला फिल्म “जाड़े में बलमा प्यारा लगे” सुपर डुपर हिट रहे. अब ई जोड़ी “तुलसी बिन सूना अँगनवा हमार” में पारिवारिक जोड़ी बन के आ रहल बिया. लोग कहत बा कि ईहो फिल्म दर्शकन के दिल जीते में सफल रही. पिछला दिने एह फिल्म के एगो गाना का शूटिंग में विनय आनन्द आ आयटम गर्ल सीमा सिंह के जबरदस्त डांस के शूटिग भइल जवना के देखे खातिर जेमिनी स्टूडियो खचाखच भरल रहे. फिल्म में रुबी सिंह के किरदारो मुख्य नायिका के बावे. विनय आनन्द के पिछला दिने रिलीज फिल्म “दामिनी” आ “ननिहाल” के सुपर सफलता मिलल रहुवे. विनय आनन्द हर तरह के किरदार लाजवाब तरीका से कर देखावेले.
(स्रोत – शशिकान्त सिहं)


text:
बुद्ध पूर्णिमा
बुद्ध पूर्णिमा भा बुद्ध जयंती दक्खिन एशिया, मने भारत आ आसपास के इलाका, आ दक्खिन पूरुब एशिया अउरी पूरुब एशिया में प्रमुख रूप से मनावल जाए वाला एगो बौद्ध तिहुआर हवे जे गौतम बुद्ध के जनम के उपलक्ष में मनावल जाला। थेरवादी बौद्ध परंपरा आ नेपाली बिबरन सभ के अनुसार गौतम बुद्ध के जनम 623 ईसा पूर्ब में लुंबिनी में भइल रहल आ लालन-पालन कपिलवस्तु में भइल।
मानल जाला कि बुद्ध के जनम, ज्ञान प्राप्ति आ निर्वाण (निधन) तीनों बइसाख महीना के पुर्नवासी के भइल रहलें। एही से बइसाख के एह पूर्णिमा के बुद्ध पूर्णिमा के रूप में मनावल जाला। कई देस सभ में एकरा के वेसाक नाँव से भी मनावल जाला, शब्द संस्कृत के वैशाख के बदलल रूप हवे।


text:
कार्तिक, १६ अमेंरिका –
मधेशी लोग के सबसे बड़का धार्मिक पर्व मानल जाए वाला महापर्व ‘छठ’ अब क्षेत्रीय भा राष्ट्रिय मात्रे ना रहके अन्तर्राष्ट्रिय पर्व भी होगइल बा । मध्यदेश से शुरुवात भइल छठ आजू के दिन में संसार के मय जगह प बड़ा धूमधाम से मनावल जा रहल बा । भारत के पटना, दिल्ली, मुंबई से लेके सिंगापूर, मलेसिया, दुबई, कनाडा आ अमेरिका तक छठ पर आजू के दिने मनावल जा रहल बा ।
मध्यदेशीय समाज संसार के कवनो ठाँव में जाव लेकिन उ आपन धर्म, भाषा, कला, सँस्कृति के संरक्षण आ संवर्द्धन करत रहेला । ई कुल ऊ कभी भोर ना पाराला । साथे आपना बालबाच्चा के ज़रिए से एसे जोड़े के कोशिश करत रहेला ।
एकरे के क़ायम राख़त जे जहां रहो उहवे आपन भाषा, आपन मातृभूमि, पहिचान, धर्म–संस्कृति, पर्व त्योहार ना भुलाके बाढ़ावा देत रहो । संरक्षण, प्रवर्द्धन करत भावी पुस्ता के भी सिखावत रहो के उद्देश्य के साथ साथ आपन सब जान पहचान के मित्र, हित कुटुम्ब से मुलाक़ात होखो कहके अमेंरिका के पेन्सलभानिया राज्य के अगलबगल में रहल मधेशी सब मिल के आउर साल जइसने ई साल भी बड़ा धूमधाम के साथ आजू महापर्व छठ मना रहल बा ।
अमेरिका स्थित मधेशी अगुवा एवम् समाजसेवी अरविन्द सिंह के अनुसार महापर्व छठ के महिमा अपरम्पार बा। ”एमे एगो अपनेआप अलग किसिम के शक्ति मिलेला आ दोसर हमनी के समाजे अइसन बा कि हमनी जहाँ रही हमनी से अपन संस्कार, भाषा , रितिरिवाज , पर्व त्योहार ना छुटेला ” अरबिन्द कहानी ”हमनी आपना आपना तरीक़ा बढाबते रहेनी सब ।ओइसे त कार्तिक महिना हि पुरा पर्व त्वहारके महिना होला । ए पुरा महिना आदमी शकाहारी रहेला । देखल जाला कि दशहरा बितिते हमनी के मनमे एगो दोसरे किसिम के उत्साह, उमंग आ उर्जा आजाले । उ ह महापर्व छठके । ओहिसे हमनी सब लोग मिलके ६-७ पहिले वर्ष पहिले आपन संस्कृति, संस्कार जगेर्ना आपना भावी पुस्ता के सिखावे के उदेश्य से छठके शुरूवात कइनी जेकर निरन्तरता हमनी देत रहेनी । अब धिरे धिरे हमनी के संख्या में बढ़ोतरी का चलते लोग आपना सुविधा अनुसार कुछ आउर जगह मनारहल बा । इ ख़ुशी के बात बा । सब जगह होखो आ होखेके भी चाही।”
आयोजक सुभाष कुमार बैठा के अनुसार साथी सबके सहयोग आ उत्साह देख के अइसन काम सब में आउर मन लागेला आ उत्साह भी बढल बात बतवनी । बैठा महापर्व छठ पर आगा बतवनी की ”ए में बाच्चा सब के मनोरंजन के साथ साथ आपना माटी प्रती के लगाव देख के आउर उर्जा मिलेला । अइसने सब दिन मेित्र लोग के सहयोग रही त ए चिझ के निरन्तरता भविष्य में सब दिन रहले रही ।आशा बा साथी लोग हरदम सहयोग करत रही ।”
हरेक साल के तरह ए साल नवम्बर २ शनिचर के दिन साँझ (सझिया घाट ) आ नवम्बर ३ एतवार के सबेरे (भोरवा घाट ), 406 Windsor cir, exton pa 19341 पता पर महापर्व छठ मनावे जा रहल आ एमे मुख्यतः पेन्सलभानिया, न्यूयार्क, न्यूजर्सी , अल्बानी के लोग के व्यापक सहभागिता हो रहल के जानकारी आयोजक देले बा ।


text:
भोजपुरी सुपरस्टार पवन सिंह के फिलिम ‘सईया जी दिलवा माँगेले’ के प्रदर्शन 23 मई से बिहार झारखंड के सिनेमाघरन में कइल जाई.
फ्युचरविज एडवटाईजिंग प्रा०लि० के परोसल आ संदीप श्रीवास्तव फिल्मस् इन एसोसिएशन माँ केला फिल्मस् (धीरेन्द्र चौबे) के एह फिलिम में पवन सिंह कॉलेजिया स्टूडेण्ट बनल बाड़न जे आपन खरचा चलावे ला कुली के कामो करेला.
निर्माता संदीप श्रीवास्तव-सुनील ओझा के एह फिलिम में पवन सिंह संगे हॉट गर्ल मोनालिसा, ब्रजेश त्रिपाठी, आनंद मोहन, अवधेश मिश्रा, अजाज खान, प्रिया पाण्डेय आ सीमा सिंह के प्रमुख भूमिका बा.
निर्देशन राजकुमार आर० पाण्डेय के बा. गीतकार विनय बिहारी, संगीतकार राजेश गुप्ता, आ एक्शन मास्टर दिलीप यादव हउवन. संगीत टी-सीरीज प जारी भइल बा.
एकरा ट्रेलर के युटूयूब पर शानदार रिस्पांस मिलत बा. निर्माता संदीप श्रीवास्तव के कहना बा कि ‘सईया जी दिलवा माँगेले’ बॉक्स ऑफिस पर सुपरहिट साबित होखी.
(प्रशान्त-निशान्त)


text:
ए ९ फिल्म्स के बैनर तर बने जात ‘नागपंचमी’ फिलिम के शूटिंग बिहार का सीतामढी में जुलाई के पहिला हफ्ता से शुरू होखे वाला बा. निर्देशन शाहिल शन्नी करत बाड़न आ निर्माता हउवें वीरेंद्र आर.सिंह अउर उपेन्द्र आर.सिंह. एह लोग के कहना बा कि धार्मिक फिलिम होखला का बावजूद ई बाकी सब फिलिमन से अलगा तरह के होखी.
एह फिलिम में कुल १३ गो गाना बा. संगीत साहिल खान के ह आ गीत रचना फणीन्द्र राव के. गवले बाड़ें इंदु सोनाली, कल्पना, आलोक, खुशबू , ममता, आ मनोज मिश्रा. सगरी गाना लोग के खूब पसशद आई.
मुख्य किरदार में रहीहें रिंकू घोष, देवेन्द्र सिंह, श्याम राय, अर्चना सिंह, मनोज टाइगर, अवधेश मिश्रा आ अमर ज्योति वगैरह. एह फिलिम में महिला सशक्तिकरण के बात होखी आ समाज में औरतन पर होखे वाला अत्याचार आ शोषण के मुद्दा बनावल गइल बा.
छायांकन प्रमोद पाण्डेय करीहें आ कोरिओग्राफर रहीहें नवीन सिंह आ गणेश.
(संजय भूषण पटियाला)


text:
जमुना
जमुना नदी (हिंदी: यमुना) उत्तरी भारत के एक ठो प्रमुख नदी हवे जे उत्तराखंड राज्य में यमुनोत्री से निकले ले आ प्रयाग में गंगा नदी में मिल जाले। ई उत्तरी भारत के इलाका में, गंगा नदी के सभसे बड़हन सहायिका नदी हवे। उत्तराखंड में मध्य हिमालय के बंदरपुंछ चोटी के पच्छिमी हिस्सा में मौजूद यमुनोत्री ग्लेशियर से करीबन 6,387 मीटर के ऊंचाई पर एह नदी के उदगम होला आ ई नदी कुल 1,376 किलोमीटर (855 मील) के दूरी तय करे ले जबकि एकरे थाला के बिस्तार कुल 366,223 वर्ग किलोमीटर (141,399 वर्ग मील) एरिया में बा जे गंगा नदी के कुल थाला के लगभग 40.2% हिस्सा बाटे। जमुना नदी, इलाहाबाद में गंगा नदी से मिले ले आ एह अस्थान के त्रिवेणी संगम के नाँव से जानल जाला, हिंदू धर्म में पबित्र तीर्थ के रूप में एह जगह के मान्यता हवे आ हर साल इहाँ माघ मेला आ हर बारहवाँ बरिस कुंभ मेला लागे ला।
संदर्भ[संपादन]
- ↑ Jain, Sharad K.; Agarwal, Pushpendra K.; Singh, Vijay P. (2007). Hydrology and water resources of India. Springer. प. 341. ISBN 978-1-4020-5179-1. पहुँचतिथी 26 April 2011.


text:
लता मंगेशकर आ मनोज तिवारी लाखों लोग आ नरेन्द्र मोदी का सोझा गवले ऐ मेरे वतन के लोगो
मुंबई देशप्रेम के एगो नया इतिहास रचलसि जब, पिछला २७ जनवरी २०१४ का दिने, भारत रत्न लता मंगेशकर के संगे भोजपुरी मेगा स्टार मनोज तिवारी लाखो लोग आ गुजरात के मुख्यमंत्री नरेंद्र मोदी के मौजूदगी में देश के शहीदन के सम्मान मे मशहूर गीत ‘ऐ मेरे वतन के लोगो जरा आँख में भरलो पानी…” एह गीत का साथे एको लाख से अधिका लोग सुर में आपन सुर मिलावल आ देश ला आपन कुर्बानी देबे वालन के भावभ रल सरधांजलि दीहल.
एह मौका प मनोज तिवारी कुछ अउरिओ देशभक्ति गीत गवले जवना में से “एक शहीद की बीबी” गाना सुन के सभकर आँख भर आइल. मनोज तिवारी लता दीदी का साथे गावे के मौका एगो सपना जस बतवले. उ नरेन्द्रो मोदी के तारीफ कइले आ मोदी के जज्बो के सलाम कइले.
लोढ़ा फाउंडेशन आ शहीद गौरव समिति के बोलावल इ आयोजन “श्रेष्ठ भारत दिवस” मुंबई के महालक्ष्मी रेसकोर्स में विधायक मंगल प्रभात लोढ़ा के संयोजन में पूरा भइल. एह मौका प सौ गो से अधिका शहीदन के परिवार वाले खास क के मौजूद रहले. अउरी मौजूद रहले थलसेना प्रमुख रहल जनरल वी. पी. मलिक, परमवीर चक्र, महावीर चक्र आ अउरी शौर्य सम्मान प्राप्त जवान. एह सभके अभिनंदन नरेन्द्र मोदी कइले आ अभिननंदन कइले लता मंगेशकर के एह कालजयी गीत गावे ला. एह मौका प मौजूद रहे वालन में शामिल रहले ‘ऐ मेरे वतन के लोगो…गीत के गीतकार कवि प्रदीप के बेटी सरगम प्रदीप, फिल्म अभिनेता सनी देओल आ सुनिल शेट्टी वगैरह.
एह बेहद भावुक आ गरिमामय आयोजन में सन् १९४७ से लेके कारगिल युद्ध आ मुंबई प भइल आतंकवादी हमला के शहीदन के सरधांजलि देबे ला लोग उमड़ पड़ल रहे. मंच प खास क के बनावल इंडिया गेट के प्रतिकृति से नरेन्द्र मोदी शहीद गौरव सभा आ देश के संबोधित कइले. समारोह के शुरुआत में लता मंगेशकर, नरेंद्र मोदी ,मनोज तिवारी, आ मंगल प्रभात लोढ़ा अमर जवान ज्योति पर श्रद्धासुमन चढ़वले. जानल मानल लेखिका मंजू लोढ़ा जब लता दीदी, नरेन्द्र मोदी आ मनोज तिवारी ला आपन भावना व्यक्त करत रहली त लोग ताली बजा के आपन सहमति जतावल.
एह मौका प मनोज तिवारी का अलावे प्रीति-पिंकी, वैशाली सामंत, जावेद अली आ अउरिओ अनेके कलाकार अशोक हांडे के संयोजन में देशभक्ति पर सांस्कृतिक कार्यक्रम पेश कइल. एह मौका प एक लाख से अधिका लोग के मौजूदगी देखा दिहलसि कि देश का दिल में अपना शहीदन ला सम्मान के ज्वार अबहियो उमड़त बा.
(शशिकांत सिंह, रंजन सिन्हा)


text:
मायावती फेर बात उठवली यूपी के बँटवारा के
July 31, 2013
यूपी के मुख्यमंत्री मायावती अपना शासन काल में यूपी के चार गो राज्य में बाँटे के प्रस्ताव केन्द्र का लगे भेजले रहली बाकिर ओकरा बाद का चुनाव मे सत्ता उनुका हाथ से सरक के सपा के अखिलेश का हाथे लाग गइल. सपा राज्य बंटवारा के खिलाफ बिया एहसे फेर ओह प्रस्ताव पर बात आगे ना बढ़ल. बाकिर तेलंगाना राज्य के हरी झंड़ी मिलते देश भर से छोट छोट राज्य बनावे के माँग उठे लागल बा. लागत बा कि कांग्रेस अपना वोट का लालच में बिर्हनी के छत्ता खरकोंच दिहले बिया. अब गोरखालैंड, बोडोलैंड, हरित प्रदेश, बुंदेलखंड, पूर्वांचल, आ विदर्भ के माँग फेर जोर पकड़ लिहले बावे. मायावती आजु फेर कहली कि यूपी के बाँट के चार गो राज्य बना दिहल जाव जवना में पश्चिमी उत्तर प्रदेश, बुंदेलखंड, पूर्वांचल आ अवध प्रदेस बन जाव.


text:
भोजपुरी में पहिलका वेब साइट अँजोरिया डॉटकॉम अब फेरू रउरा सेवा में हाजिर बा. आईं, पढ़ीं, देखीं आ उत्साह मरे मत दीं.
राउर, हमार, सभकर आपन भोजपुरिया साइट ह अँजोरिया डॉटकॉम. ना धन माँगत बा, ना तन. बस राउर नेह के पियासल बिया अँजोरिया. सूखे मत दीं एकरा के.
भोजपुरिया दर्शकन के दिल के धड़कन आ सिनेमा भोजपुरी के रानी रानी चटर्जी के सगरी सराहल जात बा. ई सराहना होखत बा हालिया रिलीज फिल्म ‘‘ज्वालामण्डी’’ रानी के शानदार अदाकारी ला. फिल्म में रानी एगो अइसन लड़िकी के किरदार कइले बाड़ी जेकरा के ओकर मामा एगो कोठा पर बेच देत बा, फेर ओकर प्रेमी कवना तरह ओकरा के कोठा से बचावत बा इहे एह फिल्म में देखावल गइल बा.
रानी चटर्जी के नायक बाड़ें बड़का स्टार रविकिशन. रानी चटर्जी एह फिल्म के सफलता से बहुते खुश बाड़ी आ एकर श्रेय निर्देशक जगदीश शर्मा आ निर्माता राजू सिंह के देत बाड़ी.
(प्रशांत निशांत के रपट)
भोजपुरी सिनेमा के स्टार अभिनेता विनय आनंद के नामे एगो नया रिकार्ड जुटे जात बा. विनय आनन्द भोजपुरी के पहिलका अभिनेता बन गइल बाड़ें जिनकर फिलिम एके साथ तीन गो भाषा में बनावल जात बा.
विनय आनंद अभिनीत फिल्म ‘मंगल फेरा’ के भोजपुरी, गुजराती अउर नेपाली, तीन गो भाषा में बनावल जात बा. आ तीनों में नायक विनय आनन्द शूटिंग करत बाड़ें. नेपाली फिल्म के शूटिंग नेपाल में होखत बा आ भोजपुरी अउरी गुजराती ‘मंगल फेरा’ के शूटिंग गुजरात में.
हॉरर फिल्म ‘मंगलफेरा’ के निर्माण गायत्री फिल्म प्रोडक्शन के बैनर में गायत्री राठौड़ करत बाड़ी आ निर्देशक बाड़ें श्रीधर शेट्टी. पिछला दिने नेपाल में पत्रकारन से बतियावत विनय आनंद आ श्रीधर शेट्टी बतवलें कि ‘मंगलफेरा’ में स्पेशल इफेक्ट के अलावा एगो अउर नया तकनीक के इस्तेमाल होखत बा जवन भोजपुरी में पहिला बेर होखत बा.
(ब्रेकिंग मैक्स मीडिया के रपट)
भोजपुरी फिल्मों के जुबली स्टार दिनेशलाल यादव ‘निरहुआ’ व पाखी हेगेड़े की जोड़ी अब भ्रष्टाचार का पर्दाफाश करेगी। निरहुआ-पाखी 14 सितम्बर से पूरा देश में एके संगे रिलीज होखे जात एह फिलिम में निरहुआ राजनीतिक कार्यकर्ता के भूमिका में आ पाखी हेगड़े उनकर पत्नी के भूमिका में बाड़ी. बाद में पाखी खुद राजनीति में उतर जात बाड़ी.
निर्माता दीपक सांवत के एह फिल्म में निरहुआ-पाखी, बिग बी अमिताभ बच्चन, जया बच्चन आ गुलशन ग्रोवर जइसन दिग्गज कलाकारन संगे स्क्रीन शेयर करत लउकीहें. निरहुआ-पाखी दुनु जने एह फिल्म से बहुते उत्साहित बाड़ें.
(प्रशांत निशांत के रपट)
आरोही फिल्मस् के बैनर तले बनल फिल्म ‘लावारिस’ के प्रदर्शन बिहार में 7 सितम्बर से होखे वाला बा. निर्माता अजय सिन्हा अउर नासिर जमाल आ निर्देशक देव पाण्डेय के एह फिल्म के लावारिस हउवें पवन सिंह. फिल्म में पवन सिंह के जोड़ी अंजना सिंह से लगावल गइल बा.साथे बाड़ें गजेन्द्र चौहान, सत्येन्द्र सिंह, रवि उज्जैन, आकाश मुखर्जी, उर्वशी चौधरी, रानी चतुर्वेदी, सी. पी. भट्ट, संजय वर्मा, अभय रॉय, सूर्या द्विवेदी, रिया आ शहजाद खान. डांसिग क्वीन संभावना सेठ के आईटम बा एह फिल्म में. लेखक विनय बिहारी, गीतकार अशोक कुमार ‘दीप’, विनय बिहारी, संगीतकार अशोक कुमार ‘दीप’ हउवें.
बिहार में एह फिल्म के वितरण रेणू विजय फिल्मस् कइले बा.
(प्रशांत निशांत के रपट)
भोजपुरी के अव्वल निर्माता निर्देशक राजकुमार पांडे अब एगो जानदार शानदार भोजपुरी फिलिम ले आवत बाड़ें जवना के नाम बा ‘नागिन’. इंडस्ट्री के लोग मानत बा कि राजकुमार पांडे के हर फिलिम के तरह इहो सुपर डुपर हिट फिलिम होखी.
नागिन में खेसारीलाल यादव, रानी चटर्जी आ मोनालिसा का संगे नवोदित ज्योतित, मनोज टाईगर, सीमा सिंह, बृजेश त्रिपाठी, प्रकाश जैस, के.के. गोस्वामी, मंटूलाल, सी.पी. भट्ट, अनूप अरोड़ा, पुष्पा वर्मा, वंदिनी मिश्रा अउर अवधेश मिश्रा बाड़ें.
साईदीप फिल्म्स प्रस्तुत ‘नागिन’ के लेखक मनोज कुशवाहा, गीतकार प्यारे लाल यादव, विपिन बहार आ महेश परदेशी, मारधाड़ निर्देशक हीरा यादव, आ संपादक गुर्जन सिंह हउवें.
(ब्रेकिंग मैक्स मीडिया के रपट)
देर से पता चलल एगो खबर, बढ़ियका त प्रचारक लोग तुरते बता भेजेला, से मालूम भइल कि भोजपुरी फिल्म निर्माता हरीश जायसवाल आ लेखक मुकेश पाण्डेय एगो भोजपुरी अभिनेत्री से छिनरपन आ भँड़ुअई वाला करतूत कइला का चलते गिरफ्तार कर लिहल गइल बा. एह दुनु जने पर आरोप बा कि ई लोग ओह अभिनेत्री के अपना फिलिम में रोल देबे के लालच दिहल लोग आ बाद में ओकरा से मनबढ़ चाहत राखे लागल लोग कि ऊ एह लोग के तृप्त करो. अभिनेत्री जब इंकार कर दिहलस त बतावल जात बा कि ई दुनु जने सोशल नेटवर्किंग साइट पर ओह अभिनेत्री के फोटो पर फूहड़ तंज कसे लागल. बाद में जब एह लोग के ऊ अभिनेत्री ब्लॉक कर दिहली त ई लोग मोबाइल पर फोन कर कर के आपन फूहड़पन बतियावे लागल. आजिज आ के ऊ अभिनेत्री एह लोग के फोन टेप कर लिहली आ पुलिस थाना में रिपोर्ट दर्ज करा दिहली. एकरा बाद एह लोग के अगस्त का पहिला हफ्ता में गिरफ्तार कर लिहल गइल.


text:
परनाम ! स्वागत बा राउर जोगीरा डॉट कॉम प, आई पढ़ल जाव गणपति सिंह जी के लिखल भोजपुरी कहानी टूट गईल कंठी माला, रउवा सब से निहोरा बा कि पढ़ला के बाद आपन राय जरूर दीं, अगर रउवा गणपति सिंह जी के लिखल भोजपुरी कहानी अच्छा लागल त शेयर आ लाइक जरूर करी।
आज इतवार रहे। खा पीके आराम करत रनी हां। अचानक एगो फोन आईल हां। देखनी हs कि इ हमार एगो खास करीबी मने रिश्ता के भतीजा के फोन रहे। बात शुरू कइनी हs। सर समाचार भईल हs। बात बतकही के बीचे ऊ कहलस कि चाचा हम छठा महिना में बिआह करतानी।
हमार कान, आंख मुंह खुल ले रहे गइल हs। हमरा लागल हs कि हम कवनो सपना देखतानी का भाई। पट से पहिले आपना के चिंऊंटी कटनी ह। लागल हs कि हम होश में बानी।
फोन कान मे सटवले हम बितल समय में पहुँच गइनी हs।
एगो समय रहे कि ऊ हरमेशा कहे कि चाचा हम बिआह शादी के फेरा में नानू परब। ई सब बेकार के झमेला हs। हम समाज सेवा करब आ संत महात्मा बनब। आपना गरदन मे हमेशा तुलसी माला आ कबो रूद्राक्ष पहिरे। कबो कबो ओशो महराज के कहानी सुनावे। ऊ एगो माजल कलाकार भी रहे। जब बांसुरी मुंह से सटा के आंख मुंदी के जब बजावे लागे तs आछा आछा लोग दांते अंगुरी कांटे। चित्रकारी भी मस्त बनावे। सब कुछ ओकर ठीक रहे।
बिआह के बात पर ऊ भड़क जाव। ओईसे ऊ हमरा से उमिर में तो बड़ रहे बाकिर रिश्ता के चलते हम बहुते समझाई। बाकिर उ टस से मस ना होखे। ओकर सीधा कहनाम रहे कि हम सेवा भावना खातिर संत बनेब तs बनेब। एह दुनिया दारी में ना पड़ेब।
तले हमर मलकिनी हमरा के हिला के कहली हs कि केकरा से बतिआत बानी। ओ ने से हलो हलो होता आ रउआ चुपचाप कान मे फोन सटवले का सोचत बानी। हमार धेयान टूटल हs आ हम कहनी कि ना कुछो। कुछ मन पड़ गइल हs। सोचे लगनी हs।
फिरू हमहूं एने से हलो कह के बतिआवे के शुरू कइनी हs आ कहनी हs कि बबुआ बहुते नीक सोचल हs। जवानी में तs जोश में कुछ ना बुझाला बाकिर बुढ़ारी में बुझियो के आदमी का करी। बहुत नीमन बात बा। माई के तोहरा सेवा करेला एगो कनिआ के आईल जरूरी रहल हs। चल देरे से सही बाकिर आछा सोचल हs। अब तs कंठी माला टूट गइल नूं। बिआह कके फेरू सधुअइब नानू। भतिजवा हंस के कहता कि ना चाचा अब ऊ बात नइखे। बस तहरा लोग के आशिरवाद चाहीं।
जोगीरा डॉट कॉम पऽ भोजपुरी पाठक सब खातिर उपलब्ध सामग्री
ध्यान दीं: भोजपुरी फिल्म न्यूज़ ( Bhojpuri Film News ), भोजपुरी कथा कहानी, कविता आ साहित्य पढ़े जोगीरा के फेसबुक पेज के लाइक करीं।


text:
मुस्लिम समाज में भी अभीन बहुत किसिम के भेदभाव कायम रहल हए। हिन्दू समुदाय में रहल जईसन बहुत किसिम के भेदभाव मुस्लिम समाज में भी रहल हए। तिलक प्रथा मुस्लिम समुदाय में भी रहल हए। वास्तव में ई प्रथा कवनों भी समाज के लेल उपयुक्त न हए। कवनों भी समाज के लेल ई प्रथा खराब ही मानल जाएत। मुस्लिम समुदाय में भी तिलक प्रथा अत्यधिक रहला के चलते बहुत लोग बेटि जल्मावे ही ना चाहले। बेटि के निकाह(शादी) में तिलक देबे के होएला से बहुत लोग तिलक(दहेज) के बोझ से बचेके लेल बेटि जन्मावे के ना चाहले। एकर विपरित देखल गेला पर बेटा के निकाह में तिलक आवेबाला होएला से बेटा प्रती कवनों चिन्ता केनहु से न कएल जाले ।
तिलक प्रथा के चलते बेटा आ बेटि में आउरो किसिम के भेदभाव भी कायम हए। हमनि के समाज में बेटा के निमन निमन खाना खिआवेके, निमन कपडा पेन्हेला देवेके आ बेटि के निमन खाना न देवेके साथे बेटि के हरदम पिटाई करईत रहेके जईसन भेदभाव भी कभी-कभी केनहु-केनहु देखल जाला। कुछ अवस्था में अईसन भी देखल गेल हए कि बेसि तिलक के लोभ में अधिक बेटा के जलम देल गेल हए। बेसि बेटा जल्मनाई के भी हमनि के समाज में कए बेर अच्छा मानल देखल गइल बा। बेटिके तिलक देवे के परला से बेटि के जन्मावे भी न चाहईअ।
बेटा आ बेटि में भेदभाव जलम के बेर से ही सुरु होईअ जबकी बेटा आ बेटि दुनु एकेगो मतारि के कोख से जन्म लेवले । अबहीओ बहुत समाज में अईसन भी हए कि बेटा जलम भइल त पार्टी देलक । छठियार के समय में लमहर भोज कएलक। बर्थडे मनावेके चलन भी कुछ बढते गेल हए माकिर बेटि के जलम आ छठियार में शायदे कोई अईसन करईत होई। ए सब के प्रभाव कुछ हद तक मुस्लिम समुदाय में भी परल हए। बेटि के जलम होएला पर चिन्ता करईत भी देखल गेला पर अचरच न होई। बेटि के जलमपर मुस्लिम समुदाय में ओतना खुशी मनावे के लेल समाज अभी तैयार न होए सकल हए। माकिर एक दिन अईसन होई कहके विश्वास लेल जा सकईअ।
समाज में अईसन भेदभाव हटनाई जरुरी हई। अईसन भेदभाव हटावे के लेल आदमी में चेतना आ वृद्धि होनाई जरुरी हई। शिक्षा के ज्ञान होनाई ओतने जरुरी हई। चेतना के कमि हमनि के समुदाय में भी रहल हई।
वास्तवमें देखल जाए त तिलक न लेवेके चाहीँ। सब के बेटा बेटि एक समान होईअ। अपना बेटि के निमन से तिलक न देवे सकला पर ससुरार में ओकर सास ससुर पिटेके अवस्था बेहद दुख दाई हई । अपना बेटि के निमन से तिलक न देवे सकला पर ससुरार में ओकर सास ससुर पिटे के जईसन खराब काम करईत सुनल जाईअ कभी कभी । बच्चे से ही भेदभाव सहते आएल लडकी लोग शादी-निकाह के बाद अपना घर में गईला पर भी निमन से बर्ताव सास ना करे ली । कुछ परिवार में मामला ईहा तक बिगड जाईअ कि तिलक के चलते तलाक भी होजाईअ। ई सब में सुधार होनाई जरुरी हई। शिक्षा आ चेतना के विकास से अईसन प्रथा में कमि आवे के हमरा विश्वास हए।
मो.रेहताज आलम
प्रदेश न:-2 रौतहट


text:
बेरोजगारी
बेरोजगारी (अंगरेजी: Unemployment) अइसन दसा हऽ जब ब्यक्ति काम के खोज में होखे बाकी ओकरा के कौनों रोजगार ना मिले। कौनों अर्थब्यवस्था में जब अइसन ब्यापक स्तर पर होखे लागे तब ई एक तरह के समस्या के रूप में देखल जाला।
अर्थव्यवस्था में बेरोजगारी के माप के बेरोजगारी दर कहल जाला आ एकर गणना करे खाती कुल बेरोजगार ब्यक्ति लोग के संख्या से कुल लेबर फोर्स (काम क सके लायक उमिर के जनसंख्या) के भाग दे के प्रतिशत निकाल लिहल जाला। मने कि कुल काम क सके लोग के केतना प्रतिशत लोग बेरोजगार बाटे, इहे बेरोजगारी दर होला। आमतौर पर जब अर्थब्यवस्था में मंदी के स्थिति होखे ले, बेरोजगारी दर अधिका होखे ले।[1] बिस्व मजदूर संगठन (आइएलओ) के एगो रपट के अनुसार साल 2012 में कुल 600 मिलियन लोग, मने कि पूरा दुनियाँ के लेबर फोर्स के 6% लोग बेरोजगार रहलें।[2]
बेरोजगारी कवना कारन से होला एह बात पर अर्थशास्त्री लोग में बहुत बिबाद बाटे।[3] क्लासिकल, नियो-क्लासिकल आ ऑस्ट्रियन स्कूल के मत बा कि बजार के मैकेनिज्म बेरोजगारी के समस्या सोझुरावे में सक्षम होला। कीन्सियन अर्थशास्त्र ई माने ला कि बेरोजगारी के दसा चक्रीय रूप से आवे ले आ एकरा से निपटे में सरकार के हस्तक्षेप के जरूरत होला।
इहो देखल जायसंपादन
संदर्भसंपादन
- ↑ The Saylor Foundation. "Unemployment Rate." pp. 1 [1] Retrieved 20 June 2012
- ↑ "Global employment trends 2013" [बैस्विक रोजगार ट्रेंड 2013] (PDF). बिस्व मजदूर संगठन. 21 जनवरी 2013.
- ↑ E McGaughey, 'Will Robots Automate Your Job Away? Full Employment, Basic Income, and Economic Democracy' (2018) SSRN, part 2(1), on 'Three views on unemployment's causes'